title: Somatisaatio

text: Somatisaatiohäiriö-diagnoosin saaneiden aivojen toiminnallisissa kuvauksissa on löydetty paljon muutoksia. Suurin osa somatisaatiohäiriödiagnoosin saaneista on naisia: arviolta vähintään prosentti aikuisista naisista sairastaa somatisaatiöhäiriötä. Koska somatisaatiohäiriön oireet ja esiintyvyys sekä sairastuneiden sukupuolijako ovat identtiset kroonisen väsymysoireyhtymän eli lihaskipuja aiheuttavan aivo-selkäydintulehduksen eli systeemisen rasitusintoleranssisairauden kanssa, on mahdollista, että tässä lääkärien aiemmin psykiatriseksi häiriöksi luokittelemassa sairaudessa onkin kyse edellä mainitusta neurologisesta tulehdustaudista. Osa somatisaatiohäiriön vuoksi mielisairaalassa hoidetuista potilasta on sairastanut todellisuudessa aivoja rappeuttavaa MS-tautia. Oireiden selittämättömyyden vuoksi potilasta pidetään usein luulosairaana.


title: Somatisaatio

text: Somatisaatiohäiriöstä kärsivät ovat usein kipulääkkeiden ja sedatiivien pitkäaikaiskäyttäjiä.


title: Somatisaatio

text: Krooninen somatisaatiohäiriö ei parane yleensä psykiatrisella hoidolla.


title: Larry Lujack

text: Larry Lujack (synt. Larry Blankenburg, 6. kesäkuuta 1940 Quasqueton, Idaho – 18. joulukuuta 2013 New Mexico) oli yhdysvaltalainen DJ, joka työskenteli suurimman osan urastaan chicagolaisilla radioasemilla.


title: Larry Lujack

text: Larry Lujack nimettiin Radio Hall of Fameen vuonna 2004 ja NAB Hall of Fameen vuonna 2008.


title: Harkun kartano

text: Harkun kartano (, ) on kartano Harkun kunnassa, Keilan kihlakunnassa Harjumaalla Virossa. Kartanon nykyinen barokkityylinen päärakennus on rakennettu 1700-luvun alussa.


title: Harkun kartano

text: Ensimmäinen mainita kartanosta on vuodelta 1372. Kartano oli Liivinmaan ritarikunnan hallussa. Vanhan-Liivinmaan hajottua uskonpuhdistuksissa Viron kartanot siirtyivat aatelissukujen yksityisomistukseen. Vuodesta 1679 kartano oli Uexküllin suvun hallussa. Vuonna 1710, suuren Pohjan sodan aikana, kartanossa solmittiin aseleposopimus venäläisten ja ruotsalaisten joukkojen ja Vironmaan aatelin kesken. Sopimus takasi Vironmaan ritarihuoneille autonomisen aseman Viron feodaaliherroina. Vuonna 1830 kartanon osti kapteeniluutnantti paroni Peter Ludwig Constantin von Ungern-Sternberg. Vuonna 1919 Viron saksalaisten feodaaliomaisuus takavarikoitiin. Kartanossa aloitti toimintansa alaikäisten rikollisten siirtola. Toisen maailmansodan aikana Viron saksalaimiehityksen ajan kartanon entisillä mailla toimi Harkun keskitysleiri, jonne oli vangittuina suurin osa Tallinnan juutalaisista. Vuodesta 1957 kartanossa on toiminut Viron maatalousyliopiston kokeellisen biologian instituutti.


title: Qikiqtaalukin alue

text: Qikiqtaaluk Region, Qikiqtani Region () tai Baffin Region on Nunavutin territorion hallinnollinen alue Kanadassa. Vaikka Qikiqtaaluk on inuiittien perinteinen nimi alueelle, Baffininsaari on kuitenkin yleisempi puhekielessä ja virallisissa julkaisuissa alueella.Kanadan tilastokeskuksen ja Nunavutin matkailujärjestön(Nunavut Tourism)sivuilla käytetään nimeä Baffin Region.


title: Qikiqtaalukin alue

text: Alue koostuu lukuisista saarista jotka ovat Baffin Island, Belchersaaret, Akimiskinsaari, Manselinsaari, Prinssi Charlesin saari, Bylotinsaari, Devoninsaari, Cornwallinsaari, Bathurstinsaari, Amund Ringnesin saari, Ellef Ringnesin saari, Axel Heibergin saari, Ellesmerensaari, Melvillenniemi, itäinen osa Melvillensaaresta, pohjoiset osat Prince of Walesinsaarista, Somersetinsaari ja kaikki pienemmät saaret näiden väliltä. Alueen pääkaupunkina toimii Iqaluit (väkiluku n. 6 184) joka on myös territorion pääkaupunki. Alue sisältää territorion pohjoisimmat sekä eteläisimmät alueet.


title: Qikiqtaalukin alue

text: Ennen vuotta 1999, Qikiqtaaluk alueella oli nykyisestä poikkeavat rajat ja tunnettiin nimellä Baffin Region, Northwest Territories.


title: Qikiqtaalukin alue

text: "Kanadan väestönlaskenta (2006)"


title: Howie Carr

text: Howard Louis "Howie" Carr jr. (s. 17. tammikuuta 1952 Portland, Maine) on yhdysvaltalainen konservatiivinen radiokommentaattori, kirjailija, talk show -isäntä ja sanomalehtikolumnisti.


title: Howie Carr

text: Carr työskentelee bostonilaisella WRKO-radioasemalla, ja hänen ohjelmansa "The Howie Carr Show" on kuultavissa syndikoituna Uuden-Englannin alueella. Radiotyönsä ohessa hän toimii kolumnistina Boston Herald -sanomalehdessä. Lisäksi häntä kuullaan usein kommentaattorina eri televisiokanavilla, kuten MSNBC:llä, C-SPAN:lla ja CNN:llä.


title: Howie Carr

text: Howie Carr nimettiin Radio Hall of Fameen vuonna 2008.


title: Mike Stulce

text: Michael ("Mike") Stulce (s. 14. heinäkuuta 1969, Killeen, Teksas) on entinen yhdysvaltalainen kuulantyöntäjä, olympiavoittaja Barcelonassa 1992.


title: Mike Stulce

text: Stulce on 191 cm pitkä ja painoi uransa aikana noin 123 kg. Ensimmäiset kansainväliset menestyksensä hän sai tullessaan toiseksi sekä nuorten MM-kilpailuissa 1988 tuloksella 18,47 että seuraavana vuonna universiadeissa. Vuonna 1990 Stulce työnsi hallissa 21,49 ja ulkona 21,82, mutta nämä tulokset mitätöitiin hänen jäätyään kiinni dopingista.


title: Mike Stulce

text: Kilpailukieltonsa jälkeen Stulce selvisi Barcelonan olympialaisiin ja voitti siellä kultaa tuloksella 21,70. Kilpailun kaikki mitalistit olivat joskus olleet kilpailukiellossa dopingin takia. Seuraavana vuonna Stulce voitti kolmannen kerran Yhdysvaltain mestaruuden. MM-Stuttgartissa hän sijoittui kolmanneksi tuloksella 20,94, mutta jäi kiinni dopingista. Suoritus mitätöitiin ja Stulce sai elinikäisen kilpailukiellon.


title: Akimiskinsaari

text:
Akimiskinsaari () on Hudsoninlahden koillisosassa sijaitsevan Jamesinlahden suurin saari. Saaren pinta-ala on 3 001 km², joka tekee siitä maailman 164:ksi suurimman saaren ja 29:ksi suurimman Kanadassa. Saaresta on matkaa Ontarion provinssiin vain 19 km, ja hyvällä säällä saaresta on näköyhteys mantereelle.
Akismiskinsaarella ei ole pysyvää asutusta. Saaren maasto on tasaista ja viettää pohjoiseen päin. Suurin osa kasvistosta koostuu jäkälistä, lehtisammalista, Sarakasveista ja kääpiökokoisista mustakuusista. Saaren itärannikolla on muuttolintujen suojeltu alue.


title: Akimiskinsaari

text: Saarella on paljon kosteikkoja ja kosteita savialueita (mudflats), vuoroveden ja purojen Jamesinlahteen tuomat ravinteet auttavat paikallisten kasvien ja eläinten menestymistä.


title: Akimiskinsaari

text: Akimiskinsaarella sijaitsee yksi muuttolintujen suojelualueista. Saaren ja Jamesinlahden kosteikot ja vesialueet ovat tärkeä ruokailualue monille muuttolinnuille. Jamesinlahden ja Hudsoninlahden muodosta johtuen muuttolinnut kerääntyvät alueelle suurin määrin. Keväisin linnut pysyttelevät saaren eteläosissa, kunnes lumi sulaa pohjoiselta puolelta. Akimiskinsaaristoon kuuluvat Akimiskinsaari, Gasketinsaari, Gullerynsaaret; Albert Shoal, ja Akimiski Strait Isles.


title: Vladimir Kiseljov

text: Vladimir Viktorovits Kiseljov (sukunimi esiintyy myös muodossa Kiselev), () (s. 1. tammikuuta 1957, Myski, Kemerovon piirikunta) oli neuvostoliittolainen kuulantyöntäjä, olympiavoittaja Moskovassa 1980.


title: Vladimir Kiseljov

text: Perinteistä pakitustyyliä käyttänyt Kiseljov voitti nuorten EM-kultaa 1975, mutta rikkoi 20 metrin rajan vasta 1978.


title: Vladimir Kiseljov

text: Olympialaisten karsintakilpailussa Kiseljov työnsi parhaan tuloksen 20,72. Loppukilpailussa hänen ensimmäinen työntönsä kantoi 21,10, millä hän johti kilpaa loppuun asti. Viimeisellään hän työnsi parhaan tuloksensa 21,35. Ennakkosuosikki kipailussa oli Itä-Saksan Udo Beyer, joka jäi kolmanneksi. Olympialaisten aikaan Kiseljov oli 188 cm pitkä ja painoi 120 kg.


title: Vladimir Kiseljov

text: Kaksi vuotta myöhemmin EM-Ateenassa Kiseljov jäi seitsemänneksi. Ne jäivät Kiseljovin viimeisiksi arvokisoiksi, sillä dopingin käyttö aiheutti hänelle vakavia ongelmia. Vuonna 1991 hän tunnusti, että oli ollut vuonna 1985 lähellä kuolemaa ja joutunut viidesti teho-osastolle.


title: Helmikuonoahven

text: Helmikuonoahven ("Altolamprologus calvus") on yksi afrikkalaisen Tanganjikajärven endeemisistä kirjoahvenlajeista. Lajia voidaan myös pitää akvaariokalana.


title: Helmikuonoahven

text: Helmikuonoahvenkoiraat voivat saavuttaa 13,5 cm pituuden, naaraat jäävät pienikokoisemmiksi. Helmikuonoahvenesta on lukuisia värimuunnoksia tummasta vaaleaan. Tumman pohjavärin omaavilla yksilöillä on valkoiset pystyraidat, vaaleilla muodoilla raidat ovat tummemmat. Kyljessä ja evissä on vaaleampia pisteitä, joista laji on saanut nimensä.


title: Helmikuonoahven

text: Helmikuonoahven on kirjoahveneksi hyvin rauhallinen. Sillä ei tavata reviirikäyttäytymistä, eikä se hyökkäile muitakaan lajeja vastaan. Kutunsa helmikuonoahven laskee yleensä luolaan tai simpukankuoreen.


title: Helmikuonoahven

text: Helmikuonoahven viihtyy vedessä, jonka lämpötila on 23–25 °C ja pH 8,0–9,0. Ravintonaan laji käyttää eläinplanktonia. Akvaariossa sitä voidaan ruokkia elävällä tai pakastetulla ravinnolla.


title: Kaskadi (elektroniikka)

text: Kaskadi eli jännitteenkertaaja on "Cockcroft-Walton generaattori"sta muunneltu yksinkertainen sähköinen piiri jolla vaihtovirran jännitettä voidaan nostaa kondensaattoreista ja diodeista rakennetun virtapiirin avulla virran muuttuessa samalla piirin ensimmäisen diodin jälkeen tasavirraksi.


title: Kaskadi (elektroniikka)

text: Kaskadin toiminta voidaan selittää yksinkertaisesti seuraavan kaavan perusteella:


title: Kaskadi (elektroniikka)

text: Alimpana kuvassa on muuntaja (Tr) ja tässä tapauksessa kaskadin ensimmäisen diodin ollessa positiivinen napa muuntajaan päin, vaihtovirran positiivinen jännitepiikki läpäisee diodin ja potentiaaliero vaiheen ja nollan välillä lataa ensimmäisen kondensaattorin C1 tässä tapauksessa muuntajan toisiojännitteen 100 V -suuruiseksi. Syötettäessä kaskadia vaihtovirralla, ensimmäinen kondensaattori lataa kondensaattorin C2 diodin läpi.


title: Kaskadi (elektroniikka)

text: Tämä on tyypillinen puoliaaltotasasuuntaavan kaskadin rakenne.


title: Kaskadi (elektroniikka)

text:
Muuntajan toisiokäämin navoissa ilmenevä jatkuva vaihtelu positiivisen ja negatiivisen jännitteen välillä lataa kondensaattorit diodien läpi.
Suurin potentiaaliero muodostuu muuntajan nollajohtimen ja viimeisimmän kondensaattorin väliin.


title: Kaskadi (elektroniikka)

text:
Yleisesti käytetyimpiä kaskadityyppejä oli television juovamuuntajan jännitteen nostamiseen ja vakavoimiseen tarkoitettu neliportainen (neljä diodia ja kondensaattoria) muovikuoren sisälle hartsiin upotettu kaskadi.
Tämäntyyppiset kaskadit ovat poistuneet käytöstä nykyaikaisten juovamuuntajien, ja uudentyyppisten näyttölaitteiden tieltä.


title: Kaskadi (elektroniikka)

text: Myös kaikissa mikroaaltouuneissa on kaskadi joka koostuu yhdestä kondensaattorista ja diodista. Sen tarkoitus on nostaa muuntajalta tuleva 2100 V suuruinen jännite riittävän korkeaksi magnetronille.


title: Kaskadi (elektroniikka)

text: Kaskadeja käytetäänkin nykyisin lähinnä tieteellisissä tarkoituksissa ja erilaisissa sähkökokeissa.


title: Kaskadi (elektroniikka)

text: Cockcroft-Walton- eli CW-generaattori on nimestään huolimatta myös kaskadi. CW-generaattoreiksi kutsutaankin lähinnä suuria useampiportaisia, satoihin kilovoltteihin tai ja sitä suurempiin (megavoltteihin) jännitteisiin yltäviä kaskadeja.


title: Kaskadi (elektroniikka)

text: Generaattori on nimetty fyysikoiden John Cockcroft ja Ernest Walton mukaan, heidän käytettyään miljoonan voltin kaskadia atomin halkaisemisessa keinotekoisella ydinreaktiolla.


title: Rhesos

text: Rhesos () oli kreikkalaisessa mytologiassa traakialainen kuningas, joka liittyi mukaan Troijan sotaan sen viimeisenä kymmenentenä vuonna troijalaisten puolelle. Homeros nimeää hänet Eioneuksen pojaksi, mutta myöhemmät versiot kertovat nymfien kasvattaneen hänet Rhesoksen, jonka oikeat vanhemmat olivat jokijumala Strymon ja eräs muusista.


title: Rhesos

text: Odysseus ja Diomedes saivat tietää Dolonilta, että Rhesos oli juuri saapunut joukkoineen troijalaisten puolelle. Tällöin he päättivät hyökätä yöllä näiden leiriin – Diomedeen tehtäväksi tuli surmata nukkuvia traakialaisia, kun taas Odysseus varasti näiden jalot hevoset. Diomedes surmasi kaikkiaan Rhesoksen ja tämän kaksitoista soturia.


title: In the Movies

text: In the Movies on rap-artisti Ice Cuben kokoelma-albumi vuodelta 2007. Albumiin on koottu parhaita kappaleita elokuvista, joissa Ice Cube on näytellyt. Näitä ovat muun muassa "" ja "Next Friday".


title: In the Movies

text: Albumi debytoi Yhdysvalloissa Billboard 200 -listan sijalla 169.


title: Port Harcourt

text: Port Harcourt on kaupunki Nigerian eteläosassa Riversin osavaltiossa. Vuonna 2005 siellä oli noin 972 000 asukasta.


title: Port Harcourt

text:
Britin perustivat alueelle hiilisataman vuonna 1912. Kaupunki sai nimensä brittien siirtomaa-asioista vastaavan ministerin Lewis Harcourtin mukaan. Nykyisin öljyntuotanto ja jalostus sekä öljysatama ovat kaupungin talouden tärkeimmät moottorit. Kaupungissa on levottomuuksia erilaisten aseistautuneiden jengien välillä.
Kaupungissa toimii yliopisto, joka perustettiin keskiasteen oppilaitokseksi 1975 ja sai täyden yliopiston statuksen 1977.


title: Rabaul

text: Rabaul on kaupunki Itäisen Uuden-Britannian maakunnassa Papua-Uudessa-Guineassa. Kaupunki oli maakunnan pääkaupunki ja tärkein keskus ennen vuonna 1994 tapahtunutta tulivuorenpurkausta. Purkauksen jälkeen pääkaupunki siirrettiin 20 kilometrin päähän Kokopoon. Kaupunki on rakennettu aktiivisen tulivuoren kalderan reunalle ja se on näin ollen koko ajan alttiina purkauksille.


title: Rabaul

text: Rabaul tarkoittaa paikallisella kielellä mangrovea.


title: Falkirk FC

text: Falkirk Football Club on vuonna 1876 perustettu Falkirkistä kotoisin oleva skotlantilainen jalkapalloseura.


title: Falkirk FC

text: Falkirk FC pelaa Skotlannin 1. divisioonassa. Seura on voittanut useita divisioonan mestaruuksia sekä Skotlannin cupin kahdesti ja Skotlannin Challenge cupin kolmesti.


title: Falkirk FC

text: Seuran kotikenttä on Falkirk Stadium.


title: Hamilton Academical FC

text: Hamilton Academical Football Club on Hamiltonista kotoisin oleva skotlantilainen jalkapalloseura. Hamiltonin perustivat paikallisen koulun, Hamilton Academyn, rehtori ja oppilaat vuonna 1874.


title: Hamilton Academical FC

text: Hamilton FC pelaa kaudella 2018–2019 Skotlannin Valioliigassa. Seura pelasi myös 1980-luvulla kaksi kautta Skotlannin pääsarjassa ennen Skotlannin Valioliigan perustamista. Hamilton on päässyt kahdesti Skotlannin cupin finaaliin vuosina 1911 ja 1935, mutta hävisi molemmilla kerroilla.


title: Hamilton Academical FC

text: Seuran kotikenttä on New Douglas Park.


title: Inverness Caledonian Thistle FC

text: Inverness Caledonian Thistle Football Club on Invernessistä kotoisin oleva skotlantilainen jalkapalloseura. Seura syntyi vuonna 1994, kun kaksi paikallista seuraa, Inverness Thistle FC ja Caledonian FC, yhdistyivät.


title: Inverness Caledonian Thistle FC

text: Perustamisensa jälkeen Inverness CT nousi Skotlannin sarjoissa tasaisesti ylöspäin. Valioliigaan se nousi kauden 2003–2004 päätteeksi. Seuran kotikenttä on Caledonian Stadium jonka kapasiteetti on 7750.


title: Kilmarnock FC

text: Kilmarnock Football Club on Kilmarnockista kotoisin oleva skotlantilainen jalkapalloseura. Seura perustettiin vuonna 1869 ja se on toiseksi vanhin edelleen toimiva seura Skotlannissa. Perustettaessa Kilmarnock oli rugbyseura, mutta jalkapallo tuli mukaan seuran toimintaan 1873.


title: Kilmarnock FC

text: Kilmarnock FC pelaa kaudella 2018–2019 Skotlannin Valioliigassa. Seura on voittanut Skotlannin mestaruuden kerran – kaudella 1964–1965. Kilmarnock on voittanut myös Skotlannin cupin kolmesti.


title: Kilmarnock FC

text: Seuran kotikenttä on Rugby Park jonka kapasiteetti on noin 18 000.


title: Benin City

text:
Benin City on miljoonakaupunki Nigerian eteläosassa Edon osavaltiossa. Vuonna 2005 siellä oli noin 1 055 000 asukasta.
Benin City sijaitsee noin 300 km Lagosista itään. Se on Nigerian kumiteollisuuden keskus, ja siellä jalostetaan öljypalmun pähkinöistä öljyä.


title: Benin City

text: Benin on perustettu ensimmäisen vuosituhannen lopussa. Se oli 1300-luvulta 1600-luvulle kukoistaneen Beninin kuningaskunnan pääkaupunki. Portugalilaisten luotua yhteydet alueelle 1400-luvun lopulla Benin rikastui orjakaupalla.


title: Benin City

text: Kaupungissa toimii Beninin yliopisto.


title: Banha

text: Banha (myös Benha) on kaupunki Egyptin pohjoisosassa, viitisenkymmentä kilometriä Kairosta pohjoiseen. Vuonna 2006 siellä oli noin 157 700 asukasta.


title: Banha

text: Banha sijaitsee Niilin Damietta-sivujoen itärannalla Niilin hedelmällisellä suistoalueella. Seudulla tuotetaan puuvillaa, vehnää, appelsiineja ja rypäleitä, sekä ruusuja hajusteteollisuuden raaka-aineeksi. Banha on merkittävä rautateiden risteysaema.


title: Banha

text: Banhan paikalla on ollut kaupunkeja muinaisista ajoista alkaen. Athribiksen rauniot sijaitsevat kaupungin itäpuolella.


title: Greatest Hits (Nas)

text: Greatest Hits on kokoelma-albumi rap-artisti Nasilta. Albumi julkaistiin vuonna 2007 ja sen julkaisi Columbia Records. Kokoelma sisältää 12 singlekappaletta sekä kaksi uutta kappaletta. Albumi on myynyt tähän mennessä reilut 20,000 kappaletta.


title: Untitled (Nas)

text: Untitled on rap-artisti Nasin yhdeksäs studioalbumi. Sen julkaisi Def Jam Recordings ja Columbia Records vuonna 2008. Albumin alkuperäinen nimi oli "Nigger", mutta nimi jouduttiin muuttamaan. Näin ollen albumille ei tullut lopulta ollenkaan nimeä. Albumi on myynyt tähän mennessä kultaa.


title: Untitled (Nas)

text: Albumi nousi Yhdysvalloissa Billboard 200 -listan ensimmäiselle sijalle.


title: Zagazig

text: Zagazig on kaupunki Egyptin pohjoisosassa, viitisenkymmentä kilometriä Kairosta pohjoiskoilliseen. Vuonna 2006 siellä oli noin 302 840 asukasta.


title: Zagazig

text: Zagazig sijaitsee Niilin deltan itäosassa Muizzin kanavan varrella. Bubastisin muinaiskaupungin rauniot sijaitsevat sen laitamilla.


title: Zagazig

text: Zagazigin yliopisto on yksi Egyptin suurimmista. Myös islamilaisella Al-Azhar yliopistolla on kaupungissa toimintaa.


title: Bow Down

text: Bow Down on gangsta rap-yhtye Westside Connectionin debyyttialbumi, joka julkaistiin vuonna 1996 Ice Cuben levy-yhtiön Lench Mob Recordsin kautta.


title: Bow Down

text: Albumi sijoittui sijalle kaksi avausviikolla Billboard 200 listalla ja myi 145,000 kappaletta. Yhteensä myyntiluvut ovat ylittäneet platinaan oikeuttavaan lukuun.


title: Bow Down

text: Albumilta julkaistiin singlet: "Bow Down" (1996) sekä "Gangstas Make the World Go Round" (1997).


title: Terrorist Threats

text: Terrorist Threats on rap-yhtye Westside Connectionin toinen ja mahdollisesti myös viimeinen studioalbumi, joka julkaistiin vuonna 2003. Albumi myi avausviikolla 136 000 kappaletta sijoittuen Billboard 200 listalla sijalle 16. Kokonaismyynti on yltänyt tähän mennessä 679 000 kappaleeseen, saavuttaen kultarajan. Albumilta julkaistiin yksi single "Gangsta Nation". Singlellä vierailee Nate Dogg.


title: Buusteri (yritys)

text: Buusteri Oy (entinen Mediapex Oy) oli suomalainen telemarkkinointiyritys. Vuonna 1998 perustettu yritys oli alueellisesti jaettu läntiseen- ja itäiseen myyntialueeseen, joiden alaisuudessa oli useita toimipisteitä eri puolilla Suomea. Yhtiön liikevaihto vuonna 2014 (12 kk) oli 6,9 miljoonaa euroa. Yrityksen päätoimiala oli painetun median myynti ja markkinointi, mutta lisäksi se tarjosi palveluitaan muun muassa maksu-tv-, sähkö- ja vakuutusyhtiöille.


title: Buusteri (yritys)

text: Yhtiön pääkonttori sijaitsi Espoon Leppävaarassa. Toimipisteitä löytyi lisäksi seuraavilta paikkakunnilta: Oulu, Kuopio, Joensuu, Vaasa, Varkaus, Jyväskylä, Tampere, Pori, Lahti, Vantaa, Lappeenranta, Salo, Turku ja Helsinki.


title: Buusteri (yritys)

text: MediaPex Oy aloitti toimintansa syyskuussa 1998 Espoon Keilarannasta. Vuonna 2000 yrityksen toimitilojen määrä kasvoi ensimmäisen kerran, kun yritys avasi toisen toimistonsa Jyväskylän keskustaan. Yhtiöllä oli alkuvuodesta 2016 15 toimistoa eri puolella Suomea.


title: Buusteri (yritys)

text:
Vuonna 2010 toteutuneen yrityskaupan jälkeen yritys kuului TeleForce-konserniin, jonka pääomistaja on Sentica Partnersin hallinnoimat rahastot.
Vuoteen 2013 asti yritys toimi nimellä MediaPex Oy kunnes nimi vaihdettiin Buusteri Oy:ksi. Lokakuussa 2016 Hyvät Lehdet Oy osti Buusterin liiketoiminnan.


title: Tšehov (Moskovan alue)

text: Tšehov () on kaupunki Moskovan alueella Venäjällä. Se sijaitsee Okaan laskevan Lopasnja-joen rannalla 77 kilometriä Moskovasta etelään. Kaupunki on Tšehovin piirin keskus. Sen läpi kulkee Moskovan ja Kurskin välinen rautatie sekä M2-valtatie. Asukkaita on 73 400 henkeä (vuonna 2007).


title: Tšehov (Moskovan alue)

text: Kaupunki on saanut alkunsa Lopasnjan kylästä, joka 1700-luvulla oli huomattava kauppakeskus. Vuonna 1872 sinne rakennettiin tekstiilitehdas. Lopasnja alkoi kasvaa 1930-luvulla ja erityisen voimakkaasti suuren kirjapainon rakentamisen jälkeen vuonna 1966. Vuonna 1951 Lopasnja sai kaupunkimaisen taajaman statuksen ja vuonna 1954 siitä tuli kaupunki, joka nimettiin lähistöllä asuneen kirjailija Anton Tšehovin mukaan.


title: Tšehov (Moskovan alue)

text: Nykyään kaupungissa on kone- ja laiterakennus-, elintarvike-, lääke-, muovi- ja rakennustarviketeollisuutta, kirjapaino ja logistiikkakeskus. Nähtävyyksiä ovat Lopasnja-joen rannalla sijaitsevat Zatšatjevskojen ja Sadkin kartanokokonaisuudet. 15 kilometrin päässä kaupungista sijaitsee Anton Tšehoville kuulunut Melihovon kartano, jossa hän asui vuosina 1892–1899. Kartanossa toimii kirjailijalle omistettu museo.


title: Ammattikuntalaitos

text: Ammattikuntalaitos oli useimmissa Euroopan maissa keskiajalta 1800-luvulle saakka voimassa ollut järjestelmä, jonka mukaan varsinkin käsityöammatteja saivat harjoittaa vain tietyn ammatin harjoittajien virallisen yhdistyksen, "ammattikunnan" jäsenet. Jokaisessa kaupungissa oli yleensä oma ammattikuntansa jokaista käsityöammattia varten, jota siellä harjoitettiin.


title: Ammattikuntalaitos

text: Ammattikuntia oli jo Rooman valtakunnan aikana, mutta keskiajan alussa ne lakkasivat toimimasta muualla paitsi Bysantissa. Länsi-Euroopassa ammattikuntia alettiin uudelleen perustaa ristiretkien aikoihin 1100-luvulta lähtien. Sitä ennen oli kaupungeissa kuitenkin jo toiminut "kauppiaskiltoja", joiden esimerkki vaikutti osaltaan myös ammattikuntien perustamiseen. Ammattikuntien suurin kukoistusaika kesti Englannissa, Ranskassa ja Italiassa 1300-luvulta 1500-luvulle, Saksassa se alkoi hieman myöhemmin.


title: Ammattikuntalaitos

text: Ammattikuntajärjestelmään kuului, että itsenäisinä yrittäjinä käsityöammateissa saivat toimia vain mestarit, joille mestarin arvo oli myönnetty heidän suoritettuaan hyväksytyn "mestarinäytteen". Mestarin alaisuudessa toimivat kisällit ja oppipojat. Ennen kuin käsityöläinen saattoi päästä mestariksi, hänen oli ensin pestauduttava oppipoikana jonkun mestarin palvelukseen ja harjoiteltava ammattitaitoa. Kun hän oli riittävästi oppinut, mikä kesti yleensä 3 – 5 vuotta, hän saattoi suorittaa "kisällinäytteen" ja saada kisällin sekä vuosia myöhemmin mahdollisesti mestarin arvon. Tällä tavoin pyrittiin takaamaan käsityötuotteiden korkea laatu sekä myös ammattitaitojen siirtyminen sukupolvelta toiselle. Ammattikunnan esimiehenä toimi yleensä sen vanhin mestari, oltermanni.


title: Ammattikuntalaitos

text: Ammattikuntien tehtäviin kuului myös jäsentensä toimeentulon turvaaminen heidän sairastuttuaan tai tultuaan työkyvyttömiksi. Mutta niiden tarkoituksena oli myös alan suojaaminen ulkopuoliselta kilpailulta, minkä vuoksi ne toimivat samalla kartelleina. Mestarien lukumäärä kussakin kaupungissa ja kussakin ammatissa oli yleensä rajoitettu tiettyyn määrään, ja tavallista oli sekin, että mestariksi oli mahdoton päästä muiden kuin vanhempien mestarien sukulaisten. Muut joutuivat useinkin jäämään kisälleiksi koko iäkseen, vaikka heidän ammattitaitonsa olisi ollut useita mestareita parempikin. Täten ne toimivat vastoin alkuperäistä tarkoitustaan laadun takaajana. Usein ne vastustivat myös uusien, entistä tehokkaampien tuotantomenetelmien käyttöönottoa, mistä aiheutuneet haitat kärjistyivät teollistumisen alkuvaiheessa.


title: Ammattikuntalaitos

text: Ammattikuntalaitos alkoikin viimeistään 1700-luvulla saada osakseen yhä ankarampaa arvostelua varsinkin liberalististen taloustieteilijöiden taholta. Arvostelu johtikin vähitellen kaikkialla ammattikuntien etuoikeuksien lakkauttamiseen, mikä yleensä merkitsi samalla elinkeinovapauden toteuttamista. Ranskassa ammattikunnat lakkautettiin suuren vallankumouksen aikana vuonna 1791. Seuraavalla vuosisadalla ne lakkautettiin muuallakin, esimerkiksi Englannissa vuonna 1835, Norjassa 1839, Ruotsissa 1846, Sveitsissä 1848, Tanskassa 1857, Italiassa osittain 1864 ja lopullisesti 1875, Venäjällä 1865, Suomessa 1868 ja Saksassa 1869.


title: Ammattikuntalaitos

text: Suomeen ammattikunnat perustettiin myöhemmin kuin useimpiin muihin Euroopan maihin. Tiettävästi ensimmäisenä perustettiin Turkuun 1500-luvulla kultaseppien ammattikunta. Ensimmäinen yleinen valtakunnallinen ammattikuntajärjestys säädettiin vuonna 1669. Suomen kaupunkeihin perustettiin uusia ammattikuntia vielä 1800-luvullakin, mikä kansainvälisesti oli varsin poikkeuksellista


title: Ammattikuntalaitos

text: Ammattikuntalaitos lakkautettiin vuonna 1868, kun kaupasta ja elinkeinoista säädettiin uusi asetus, jolla pyrittiin toteuttamaan elinkeinovapaus. Lakkautettujen ammattikuntien tilalle piti kuitenkin perustaa erityisiä elinkeinonharjoittajien yhdistyksiä, jotka myönsivät kisällin- ja mestarintodistuksia, mutta joilla ei enää ollut yksinoikeutta ammattien harjoittamiseen. Myöhemmin sanottuja todistuksia myönsi Pienteollisuuden Keskusliitto, nykyään (vuodesta 1996) Mestarikiltaneuvosto.


title: Tšernogolovka

text: Tšernogolovka () on kaupunki Moskovan alueella Venäjällä. Se sijaitsee Kljazmaan laskevan Tšernogolovka-joen rannalla 48 kilometriä Moskovasta koilliseen. Asukkaita on 20 983 henkeä (vuonna 2010), koko kaupunkipiirikunnassa oli 22 450 asukasta.


title: Tšernogolovka

text: Kaupunki on saanut alkunsa vuonna 1956 rakennetun kemiallisen fysiikan tutkimusinstituutin asutuksesta. 1970-luvulla sinne sijoitettiin useita Neuvostoliiton tiedeakatemian tutkimuslaitoksia. Kaupunginoikeudet Tšernogolovka sai vuonna 2001. Vuonna 2008 sille myönnettiin tiedekaupungin status.


title: Tšernogolovka

text: Nykyään Tšernogolovkassa sijaitsevat Venäjän tiedeakatemian Kovan kappaleen fysiikan instituutti, Landaulle nimetty teoreettisen fysiikan instituutti, Kemiallisen fysiikan instituutti, Kokeellisen mineralogian instituutti, Rakenteellisen makrokinetiikan ja materiaalitieteen instituutti, Mikroelektroniikkateknologian ja erityispuhtaiden materiaalien instituutti, Fysiologisesti aktiivisten aineiden instituutti, Kemiallisen fysiikan uusien energiamuotojen instituutin filiaali, Severtseville nimetyn ekologian ja eläinten evoluution instituutin tutkimusasema, Vernadskille nimetyn geokemian ja analyyttisen kemian instituutin laboratorio ym.


title: Tšernogolovka

text: Kaupungissa on myös elintarvike-, puunjalostus- ja laiteteollisuutta.


title: RTK-Palvelu

text: RTK-Palvelu Oy on suomalainen kiinteistöpalvelualan yritys. Konsernin liikevaihto on noin 120 miljoonaa euroa ja sen palveluksessa työskentelee yli 3 000 henkilöä.


title: RTK-Palvelu

text: RTK-Palvelu tarjoaa siivous-, kiinteistöhuolto-, käyttäjä- ja teollisuuspalveluja yrityksille ja julkisen sektorin asiakkaille. Yrityksen palveluvalikoimaan kuuluvat myös tekniset kiinteistöpalvelut sekä energiansäästöpalvelut.


title: RTK-Palvelu

text: RTK-Palvelu on perustettu vuonna 1972 ja sen emoyhtiö on Contineo Oy.


title: RTK-Palvelu

text: Toimipisteitä yrityksellä on Alavudella, Eurassa, Forssassa, Helsingissä, Hämeenlinnassa, Imatralla, Joensuussa, Jyväskylässä, Järvenpäässä, Kajaanissa, Kokkolassa, Kouvolassa, Kuopiossa, Lappeenrannassa, Loviisassa, Mikkelissä, Oulussa, Porissa, Raumalla, Rovaniemellä, Salossa, Seinäjoellä, Sysmässä, Tampereella, Turussa, Vaasassa ja Vantaalla.


title: RTK-Palvelu

text: Rauman Lukko voitti ensimmäisen ja toistaiseksi ainoan jääkiekon Suomen mestaruutensa 1963.


title: RTK-Palvelu

text: Mestaruushuuma haihtui, kun suuret kaupungit ajoivat ohi taidossa ja taloudessa. Lukko tarvitsi tukea, ja vuonna 1968 syntyi Raumalaiskiekkoilun Tuki ry. Ensin pyörivät nakkikioskit, bingo ja vierasottelukyyditykset.


title: RTK-Palvelu

text: Vuonna 1972 sai alkunsa Raumalaiskiekkoilun Tuki ry:n tämän hetkisen talouden ja toiminnan kulmakivi RTK-Palvelu Oy (Rauman Teollisuus- ja Kiinteistöpalvelu Oy). Urheiluun tarvittavien varojen keräämiseksi perustettu RTK-Palvelu sai alkunsa kirkkoherra Oiva Tuomisen olohuoneessa. Lukko Tuki, Rauman Lukko ja Säppi perustivat tuolloin RTK-Palvelun. Tuomisen johdolla perustettiin siivousalan yritys, jonka ensimmäinen toimisto sijaitsi Päiväsenkadulla Paroalhossa. Yrityksen keikoilla kävi Lukon edustuskiekkoilijoita.


title: RTK-Palvelu

text: Raumalaiskiekkoilun Tuki ry lähti toimintaan mukaan vuotta myöhemmin eli vuonna 1973. Vähitellen vuosien varrella osakekauppojen ja osakepääoman korotusten myötä RTK-Palvelun omistus on siirtynyt kokonaan Raumalaiskiekkoilun Tuki ry:lle.


title: RTK-Palvelu

text: RTK:n alku oli nihkeää, ja ensimmäisen tilikauden liikevaihto jäi vähän alle 100 000 markan. Tilikauden tappioksi kirjattiin 1970 markkaa.


title: RTK-Palvelu

text: Nykyään luvut ovat hyvin erilaiset. Puhutaan 140 miljoonan euron konsernista, joka työllistää yli 3000 henkilöä. Organisaatiomallissa samalla viivalla ovat Rauman Lukko Oy, RTK-Palvelu Oy ja RTK-Henkilöstöpalvelu Oy. Koko kuvion ydin on konsernitason Contineo Oy, jonka pääomistaja on Raumalaiskiekkoilun Tuki ry.


title: Vereja

text: Vereja () on kaupunki Moskovan alueen Naro-Fominskin piirissä Venäjällä. Se sijaitsee Okaan laskevan Protva-joen rannalla 113 kilometriä Moskovasta lounaaseen. Asukkaita on 4 700 henkeä (vuonna 2010).


title: Vereja

text: Vereja mainitaan ensimmäisen kerran vuonna 1371. Vuonna 1410 seutua hävittivät tataarit ja vuonna 1445 liettualaiset. Vuosina 1432–1486 kaupunki oli Verejan ruhtinaskunnan ja vuodesta 1487 lähtien Moskovaan kuuluneen lääniruhtinaskunnan keskus. Vuosina 1519–1567 se kuului Staritsan ruhtinaskuntaan. Vuonna 1610 kaupunki oli puolalaisten hallussa.


title: Vereja

text: Vuodesta 1782 lähtien Vereja oli samannimisen Moskovan lääniin kuuluneen kihlakunnan keskus. 1700-luvulla kaupunki oli huomattava kauppa- ja käsityöläiskeskus. Vuonna 1812 Napoleon pysähtyi kaupungissa Venäjän-sotaretkensä aikana. 1800-luvun lopussa Vereja oli vähämerkityksinen pikkukaupunki. Toisen maailmansodan aikana seudulla käytiin kovia taisteluita. Kaupunki oli saksalaisten miehittämä marraskuusta 1941 tammikuuhun 1942.


title: Vereja

text: Nykyään Vereja on maatalousalueen keskus. Kaupungissa on ompelimo ja pienimuotoista elintarviketeollisuutta.


title: Vereja

text: Kaupungin historiallinen ydin on Protva-joen rannalla sijaitseva maavallein vahvistettu kreml, jonka alueella sijaitsee vuonna 1552 rakennettu ja 1600–1700-luvun vaihteessa barokkityyliseksi muutettu Kristuksen syntymän katedraali, klassistinen kellotapuli vuodelta 1802 sekä empiretyylinen hallintorakennus. Keskusta on säilyttänyt 1700-luvun suorakulmaisen asemakaavansa. Sen nähtävyyksiä ovat keskusaukiolla sijaitseva klassistinen rakennuskokonaisuus kauppahalleineen, Pyhän Eliaan (1803) ja Konstantinoksen ja Helenan (1789) kirkot sekä 1700–1800-lukujen asuinrakennukset. Protva-joen toisella rannalla sijaitsevat Jerusalemiin saapumisen (1667–1679) ja Jumalan ilmestyksen (1777) kirkot. Kremlissä on kaupungin vuonna 1812 ranskalaisista vapauttaneen kenraali Ivan Dorohovin muistomerkki.


title: Profiles

text: Profiles on lukioissa A-englannin opiskelussa käytettävä kirjasarja. Profiles kirjasarjan ovat tehneet Mika Elovaara, Jaana Ikonen, Jane Myles ja Anna-Mari Mäkelä. Profiles kuuluu WSOY:n oppimateriaaleihin. Julkaisuvuosi on 2008.


title: Miroslav Januš

text: Miroslav Januš (s. 9. elokuuta 1972 Postupice) on nykyinen tšekkiläinen, entinen tšekkoslovakialainen riistamaaliampuja, nuorten maailmanmestari ja olympiamitalisti.


title: Miroslav Januš

text: Januš on saavuttanut olympialaisissa pronssia Atlantassa 1996. Hän on voittanut Tšekkoslovakialle poikien sarjassa neljä MM-kultaa. Aikuisten sarjassa Januš on saavuttanut Tšekille MM-kilpailuissa kahdeksan kultaa, kahdeksan hopeaa ja neljä pronssia.


title: G. W. Edlund

text: Gustaf Wilhelm Edlund (19. elokuuta 1829 Turku – 12. maaliskuuta 1907) oli suomalainen kirjakauppias ja kirjankustantaja.


title: G. W. Edlund

text: Edlund syntyi Turussa, jossa hänen isänsä Erik Edlund toimi faktorina. Edlund itse omistautui kirjakauppiaan ammattiin. Hän omisti Frenckellin kirjakaupan 1863–1879 ja (nimenmuutoksen jälkeen) G. W. Edlundin kirjakaupan vuosina 1879–1900. Hän toimi kirjankustantajana 1853–1907 ja oli Suomen kustannusyhdistyksen puheenjohtajana vuosina 1878–1901. Edlund sai kauppaneuvoksen arvon 1884.


title: G. W. Edlund

text: Edlundin perustama kustannusliike G. W. Edlunds Förlag laajeni hänen omistuksessaan tasaisesti, ja se oli 1900-luvun alkuvuosina Suomen johtava kustannusyhtiö. Edlund toimi liikemiesmäisesti eikä pelännyt riskinottoa. Suurimpia yhtiön menestyksiä oli Topeliuksen "Maamme kirja", jonka suomenkielistä versiota myytiin 240 000 ja ruotsinkielistä 70 000 kirjaa. Kaikkiaan Edlund kustansi noin 3 800 eri kirjanimikettä, joista suomenkielisiä oli 800. Hän sai kritiikkiä joidenkin kustantamiensa teosten suomennoksen huonosta kieliasusta.


title: G. W. Edlund

text: G. W. Edlunds Förlag muutettiin Edlundin kuoleman jälkeen osakeyhtiöksi nimeltä G. W. Edlundin Kustannus Oy. Edlundin perheestä ei löytynyt yhtiön johtoon jatkajaa, joten kustannusyhtiön toimitusjohtajana toimi 1908–1918 aistivialliskoulujen tarkastaja Valter Voldemar Forsius (1856–1939), joka oli aiemmin toiminut Edlundin perheen kuuron pojan opettajana. Edlundin kustannusyhtiön toiminta päättyi 1917, ja yhtiön varasto myytiin kustantaja Holger Schildtille.


title: Tanta

text: Tanta on kaupunki Egyptin pohjoisosassa, noin sata kilometriä Kairosta pohjoiseen. Vuonna 2006 siellä oli noin 422 850 asukasta.


title: Tanta

text: Tanta sijaitsee Niilin haarojen Rosetan ja Damietan yhdistävän kastelukanavan varrella. Se on tärkeä Niilin suiston maanteiden risteyspaikka. Kaupungissa on toiminut yliopisto vuodesta 1972.


title: Mihail Ovrutski

text: Mihail Ovrutski () on yhdysvaltalainen viulisti, joka on soittanut monien sinfoniaorkesterien solistina Euroopassa, Japanissa ja Yhdysvalloissa. Hän on opiskellut Moskovan konservatoriossa opettajanaan Zoja Mahtina, New Yorkin Juilliard-korkeakoulussa Dorothy Delayn johdolla, Curtis-instituutissa opettajanaan Yumi Scott ja Kölnin musiikkikorkeakoulussa opettajanaan Zahar Bron. Opiskeluaan varten hän on saanut Anne-Sophie Mutter -säätiön stipendin.


title: Mihail Ovrutski

text: Ovrutskin kansainvälinen solistiura käynnistyi monien kilpailuvoittojen myötä. Voittoon hän on yltänyt Pamplonassa pidetyssä Pablo Sarasate -kilpailussa, Liana Isakadze -kilpailussa Pietarissa, Etelä-Afrikassa järjestetyssä Pretorian Unisa -kilpailussa ja Johansen-viulukilpailussa Washington (DC):ssä. Palkintosijalle hän sijoittui Tšaikovski-kilpailussa ja Kuningatar Elisabetin viulukilpailussa.


title: Mihail Ovrutski

text: Ovrutskin kanssa musisoineista orkestereista mainittakoon Philadelphian orkesteri, Belgian kansallinen orkesteri, Pablo Sarasate -orkesteri, Pietarin filharmoninen orkesteri, Mariinski-teatterin orkesteri ja Kanagawan filharmoninen orkesteri Jokohamassa. Helsingin kaupunginorkesterin solistina Ovrutski debytoi lokakuussa 2008.


title: Vladyslav Prjanyšnikov

text: Vladyslav Oleksandrovytš Prjanyšnikov (, s. 16. maaliskuuta 1983 Simferopol) on ukrainalainen riistamaaliampuja.


title: Vladyslav Prjanyšnikov

text: Prjanyšnikov on saavuttanut MM-kilpailuissa Zagrebissa 2006, Plzeňissä 2008 ja Heinolassa 2009 kaksi kultaa, kolme hopeaa ja kolme pronssia.


title: John MacArthur

text: John MacArthur (s. 19. kesäkuuta 1939 Los Angeles, Kalifornia) on toiminut pastorina ja opettajana Grace Community -seurakunnassa Sun Valleyssä Kaliforniassa vuodesta 1969 lähtien. Hän on kirjailija, kokouspuhuja ja kahden oppilaitoksen, Master's University ja Master's Seminaryn, johtaja.


title: John MacArthur

text: MacArthur toimii myös "Grace to You" järjestön johtajana ja pääopettajana. "Grace to You" on voittoa tavoittelematon vuonna 1969 perustettu järjestö, joka vastaa MacArthurin kirjojen, nauhoitusten ja "Grace to You" radio-ohjelmien kehittämisestä, tuotannosta ja levityksestä. Hän on kirjoittanut yli 150 kirjaa, joita on käännetty useille kielille, myös suomeksi.


title: Manaaja III

text:
Manaaja III on jatkoa elokuville Manaaja ja . Elokuva ilmestyi vuonna 1990 ja sen ohjasi William Peter Blatty. Elokuva kestää 110 minuuttia
ja sen ikäraja on Suomessa K-15.


title: Constantin Linder

text: Constantin Linder (19. syyskuuta 1836 Pohja – 19. syyskuuta 1908 Nurmijärvi) oli suomalainen aatelismies ja tilanomistaja, joka toimi ensimmäisen sortokauden aikana vuosina 1900–1905 senaatin talousosaston varapuheenjohtajana ja 1905 lyhytaikaisesti Suomen ministerivaltiosihteerinä Pietarissa. Hän edusti myöntyväisyyslinjaa ja joutui perustuslaillisten voimakkaan arvostelun kohteeksi. Linder omisti Kytäjän kartanon vuosina 1861–1907.


title: Constantin Linder

text: Linder oli naimisissa kaksi kertaa. Ensimmäinen vaimo oli venäläinen kreivitär Marie Musin-Puškin, joka kuoli vuonna 1870. Kolme vuotta myöhemmin Linder nai Elisabet Amélie Hélène de Fontennilliat’n, joka oli Suomen kenraalikuvernöörin Nikolai Adlerbergin tyttärentytär. Constantin Linderin lapsista tunnetuin oli kamariherra Hjalmar Linder.


title: Constantin Linder

text: Linderin vanhemmat olivat everstiluutnantti Carl Anton Linder ja Helena von Brevern. Linder palveli vuodesta 1852 upseerina Suomen kaartin pataljoonassa ja yleni 1854 vänrikiksi ja 1856 luutnantiksi. Hän kuului nuorten liberaalien piiriin yhdessä veljensä, poliitikko ja lehtimies Ernst Linderin kanssa. Constantin Linder joutui eroamaan armeijasta kapteenin arvoisena vuonna 1861 osallistuttuaan tammikuun valiokunnan vastaista adressia suunnitelleeseen kokoukseen. Lisäpontta erottamiselle antoivat esimiesten korviin kantautuneet liberaalit puheenvuorot. Historioitsija Werner Nordströmin mukaan ilmiannon teki Linderin oma serkku.


title: Constantin Linder

text: Vuodenvaihteessa 1859–1860 kenraalikuvernööri Fredrik Vilhelm von Berg järjesti tanssiaiset, joissa 19-vuotias kreivitär Marie Musin-Puškin teki debyyttinsä Helsingin seurapiireissä. Kreivitär Musin-Puškin oli syrjäisessä Helsingissä poikkeuksellisen hohdokas. Hänen isänsä oli venäläiseen Musin-Puškinin sukuun kuulunut kreivi Vladimir Aleksejevitš Musin-Puškin (1798–1854) ja äitinsä suomalainen Emilie o.s. Stjernvall (1810–1846), Aurora Karamzinin sisko. Tanssiaiset olivat myös avioliittomarkkinat ja kuusikymmenvuotias kenraalikuvernööri Berg kosiskeli Musin-Puškinia turhaan. Kreivittären huomio oli täysin kiinnittynyt tuolloin 23-vuotiaaseen Constantin Linderiin ja loppiaiseen mennessä heidä romanssinsa oli julkinen salaisuus.


title: Constantin Linder

text: 1800-luvun ylhäisöpiireissä avioliitto ei ollut vain kahden rakastavaisen välinen asia, vaan sitä seurasivat sukujen väliset monimutkaiset omaisuus- ja myötäjäisjärjestelyt. Lisähankaluutta toi se, että tulevat aviopuolisot kuuluivat eri kirkkokuntiin. Avioliitto oli rakkausavioliitto, mutta Constantin Linder sai sen kautta tuntuvaa sosiaalista nousua. Puolisonsa myötä Linder tutustui venäläiseen vanhaan aristokratiaan jonka rinnalla Suomen aatelispiirit tuntuivat kovin maalaismaisilta. Marie Musin-Puškin kuului tätinsä Aurora Karamzinin kautta venäläiseen, erittäin varakkaaseen ja kauppahuoneen omistaneeseen Demidovin sukuun. Marie Linder opetteli puhumaan ruotsia vasta avioliiton myötä ja avioparin arkikieli oli ranska.


title: Constantin Linder

text: Avioliiton solmittuaan Linder osti Nääsin eli Kytäjän kartanon Hyvinkäältä ja muutti sinne perheineen asumaan heinäkuussa 1861. Kartano maksoi 60 000 hopearuplaa. Varat tähän saatiin Marie Linderin isältään saaman 100 00 hopearuplan perinnön turvin. Perintöä tilitettiin vuosittain Demidovien kauppahuoneen välityksellä. Kartanoon kuului maata 18 000 hehtaaria ja sillä oli 40 torppaa. Kartano oli nuoren parin yhteinen hanke, sillä Marie Linder osasi hoitaa kirjanpidon ja oli perehtynyt myös meijeritoimintaan. Vuonna 1864 Linderit perustivat Kytäjän kansakoulun, sairastuvan ja apteekin. Toisen kansakoulun he perustivat vuonna 1874 Rytkönniemeen.


title: Constantin Linder

text: Suurmaanviljelijänä Linder keskittyi erityisesti karjatalouteen ja sai luvan myös viinatehtaan perustamiseen kartanon maille. Vuosina 1875–1882 hän rakennutti kartanolle uuden päärakennuksen. Linderin taloudellinen tilanne heikkeni vuoden 1868 nälkävuoden aikana merkittävästi. Viljasato oli jäänyt pieneksi eikä kartano saanut viljan myymisestä juurikaan tuloja. Kytäjään saapui useita nälkäänäkeviä pyytämään ruokaa ja Linderit pitivät velvollisuutenaan auttaa. Tämä maksoi ja hänen oli pyydettävä avustuksia sukulaisiltaan. Lopulta hänen piti lisätulojen hankkimiseksi ottaa vastaan virka Suomen Yhdyspankista 583 markan kuukausipalkalla. Nälkävuosina liikkuivat kulkutaudit ja Linderin veli, Ernst Linder kuoli lavantautiin. Tieto veljen kuolemasta masensi Constantin Linderin pitkäksi aikaa.


title: Constantin Linder

text: Kytäjän ohella Linder omisti myös Pohjan pitäjässä sijainneen Joensuun kartanon vuosina 1868–1908 ja Mustion sääntöperintötilan 1896–1908. Lisäksi hän muodosti Kytäjän kartanon alaisesta, Janakkalan puolella sijainneesta Hiivolasta 1870-luvulla erillisen ulkotilan, joka nykyään tunnetaan myös Hiivolan kartanona.


title: Constantin Linder

text: Constantin ja Marie Linderin rakkausavioliittona alkanut suhde alkoi hiljalleen ajautua vaikeuksiin. Osittain syynä oli puolisoiden erilaiset luonteenpiirteet ja osittain erilaiset poliittiset näkemykset. Constantin oli luonteeltaan ulkoilmaihminen, hän piti metsässä liikkumisesta, ratsastuksesta ja uimisesta. Hän oli myös aktiivinen metsästäjä sekä yksi ensimmäisistä suomalaisista polkupyöräilijöistä. Häntä kiinnosti maanviljelyn kehittäminen ja hän ymmärsi, että Suomen kylmässä ilmastossa pitää panostaa karjanhoitoon. Hän raivautti paljon uutta peltoa kartanonsa maille. Marie alkoi puolestaan viihtyä Kytäjän kartanossa entistä huonommin ja hän vietti paljon aikaa perheen Helsingin asunnolloa. Hän harrasti teatteria, kirjoitti omia näytelmiä, emännöi salonkia ja valvoi usein myöhään, mitä Constantin ei voinut sietää. Marie sympatisoi liberaaleja, kiinnostui sosiaalikysymyksistä ja alkoi suhtautua entistä kriittisemmin siihen ylelliseen elämänpiiriin, johon oli syntynyt. Constantin puolestaan houkuttui rahan ja vallan ilmapiiristä ja alkoi hakeutua kohti keisarillista hovia. Hän alkoi suhtautua sekä aatteisiin ja ihmisiin vailla illuusioita.


title: Constantin Linder

text: Ensimmäisen kerran puolisot olivat erossa toisistaan vuonna 1864 kun Marie Linder matkusti yhdessä tätinsä Aurora Karamzinin kanssa Eurooppaan hoitamaan terveyttään. Constantin, joka oli tarkka raha-asioissa alkoi olla entistä tyytymättömämpi puolisonsa tapaan käyttää rahaa. Monet raskaudet ja synnytykset olivat heikentäneet Marien terveyttä ja lääkärien mielestä ainoa parannuskeino oli muuttaminen erilleen. Vuonna 1865 Marie muutti Kytäjältä, jota hänen sukulaisensa pitivät "kirottuna ja sopimattomana" Helsinkiin Hakasalmen huvilaan. Constantinia tämä luonnollisesti loukkasi. Pariskunnan suhdetta puitiin runsaasti seurapiireissä eikä Marien serkun lausunto, että "Marie ei ole enää puoliso miehelleen" parantanut asiaa. Tavatessaan puolisot riitelivät paljon ja heidän kirjeenvaihtonsa on täynnä avioerokaavailuja. Vaimonsa edustaman liberalismin Constantin hylkäsi täydellisesti. Vuonna 1870 Constantin sai työpaikan Pietarista Wächter & Steinbockin yrityksestä ja koko perhe muutti sinne yrittämään uutta alkua. He päättivät vielä käydä Helsingissä, mutta matkalla Marie sairastui ja hän otti kipuihinsa kloroformia, jonka vaikutus todennäköisesti aiheutti hänen kuolemansa.


title: Constantin Linder

text: Uuden puolison Constantin Linder löysi kenraalikuvernööri Adlerbergiä ympäröineistä aatelispiireistä. Näissä piireissä vallitsi koknaan toinen ajatusmaailma kuin hänen edesmenneen vaimonsa liberaaleissa piireissä. Uusi puoliso oli vain 17-vuotias Elisabeth Amelie Hélène de Fontenillat. Uusi avioliitto vahvisti Linderin suhteita venäläiseen ylhäisöön ja toi hänelle uusia sukulaissuhteita Ranskasta ja Saksasta. Häitä vietettiin 25. tammikuuta 1873 ja siitä tuli huomattavasti sopuisampi kuin edellisestä.


title: Constantin Linder

text: Linder oli mukana säätyvaltiopäivillä ritariston ja aatelin jäsenenä 1863–1878 ja 1888–1905. Vuoden 1863 säätyvaltiopäivillä Linder ilmoitti kannattavansa uskonnonvapautta. Uskonnonvapaus oli hänestä tärkeä asia jo perhesyistä, sillä hänen venäläissyntyinen vaimonsa oli ortodoksi. Linder puolusti myös naisten oikeudellisen aseman parantamista ja ehdotti, että myös naimattomien naisten täysi-ikäisyys tulee olla 21-vuotta, kuten miestenkin. Täysi-ikäisten naisten ei hänen mukaansa pitäisi enää pyytää huoltajiensa lupaa avioitumiseen ja niille, jotka pitävät naisia liian kevytmielisinä hän totesi, että tästä ennakkoluulosta päästään, kun naisia siirtyy vastuullisiin tehtäviin. Hän sai 1864 kamarijunkkarin, 1874 kamariherran ja 1885 hovijahtimestarin arvonimen.


title: Constantin Linder

text: Vuonna 1891 Linder nimitettiin hovijahtimestariksi. Hän liittyi jo vuonna 1867 Ryska klubben -nimiseen seuraan (’venäläinen kerho’) ja asui vuodesta 1880 alkaen perheineen Pietarissa, jossa toimi ruhtinas Demidovin liikkeen toimitusjohtajana. Demidovien liikeasioiden hoitoon liittyi myös paljon matkustelua, aina Italiaa ja Ranskaa myöden. Kerran Linderille lankesi epäkiitollinen tehtävä pelastaa Paul Demidov Monte Carlon kasinolta, missä tämä oli vähän ennen kuolemaansa hävinnyt yli puolimiljoonaa ruplaa. Demidovien omaisuuden järjestely ei ollut mikään helppo tehtävä, sillä siihen kuului metsiä, maatiloja, kaivoksia Uralilla ja San Donaton huvila Italiassa erittäin suurine taidekokoelmineen. Työ Demidovien kauppahuoneessa toi Linderille näkyvyyttä ja hän toimi Pariisin maailmannäyttelyn tuomaristossa vuonna 1878. Constantin Linder erosi Demidovien kauppahuoneen palveluksesta vuonna 1883 kyllästyttään perheen lähes holtittomaan tuhlailuun.


title: Constantin Linder

text: Nuoruuden liberalismin jälkeen Constantin Linderin maailmankuva oli tehnyt täyskäännöksen. Hänestä oli kehkeytynyt kyyninen liikemies ja reaalipoliitikko. Hänen piireissään muutokset tapahtuivat hitaasti, jos niitä yleensä tapahtui. Niisä merkitsivät konventiot, sukulaissuhteet ja uskollisuus itsevaltaiselle hallitsijalle. Siellä reitti yhteiskunnalliseen arvostukseen kävi erilaisten kabinettien ja luottamuksellisten keskustelujen kautta. Linder uskoi, että vain palvelus hovissa on oikeutettu tapa hankkia muutos asioihin. Niissä pietarislaispiireissä, missä Linder ja hänen vaimonsa tunsivat itsensä kotoisiksi, olivat Suomi ja koko Venäjä vain alisteisia välikappaleita suuren imperiumin intresseille. 1860-luvulta lähtien olivat asiat Suomessa kehittyneet toiseen suuntaan. Suomalainen suuri yleisö oli erityisesti Venäjään verrattuna lukutaitoista ja valveutunutta. Sitä kiinnosti määrittää tsaarin ja Suomen väliset valtasuhteet perustuslailla ja paljon pohdittiin siirtymistä 8-tuntiseen työpäivään sekä siirtymistä säätyvallasta yleiseen äänioikeuteen. Linder oli täydellisesti ajautumassa törmäyskurssille kotimaansa kanssa.


title: Constantin Linder

text: Kenraalikuvernööri Nikolai Bobrikovin aloittaessa venäläistämispolitiikkansa Linderistä tuli nuoruutensa liberaalista taustastaan huolimatta varsin pitkälle taipuvan myöntyväisyyslinjan edustaja. Suomen ja Venäjän suhteet alkoivat heikentyä jo 1880-luvulla ja ne kärjistyivät 1890-luvulla. Suomen posti alistettiin Venäjän postille ja vuonna 1884 venäläisnationalistit esittivät ankaraa kritiikkiä Suomen ja Venäjän välistä tullirajaa kohtaan. Asiaa ratkaisemaan asetettiin komitea, johon kuului myös Linder. Suomalaiset puolustivat tullirajaa ja venäläiset esittivät yhä pidemmälle esittäviä vaatimuksia. Linder kirjoitti kirjeen nuoruusystävälleen Leo Mechelinille, jossa oli sitä mieltä että suomalaisten ehdotukset ovat perusteettomia ja joustamattomia kun taas venäläisosapuoli on oikealla asialla. Linder puolusti loppuun asti venäläisten vaatimuksia ja hänen mielestään suomalaiset ovat käyttäytyneet provosoivasti.


title: Constantin Linder

text: Suomen kenraalikuvernööriksi nimitetty Nikolai Bobrikov oli sekä äärikonservatiivi että -nationalisti. Hänen mielestään Suomella oli sen Venäjästä erottaneita laittomia erioikeuksia kuten kalenteri, tulli, valutta, hallinto, lainsäädäntö ja virallinen kieli. Hänen mukaansa Suomi piti liittää Pietarin kaupungin sotilaalliseen turvavyöhykkeeseen, mutta Suomi erillisenä maana esti sen. Tämän hän julisti Suomen lehdistölle saavuttuaan Suomeen vuonna 1898 ja sai aikaan valtavan suuttumuksen. Tätä seurasi helmikuun manifesti vuonna 1899. Sen mukaan Suomi piti yhtenäistää Venäjään kuten Baltian provinssit. Linder ei seurasi kehitystä huolestuneena. Hän ei pitänyt Bobrikovista, joka oli hänestä karkea ja naurettava. Hänen mielestään suomalaisten reaktiot olivat "karkeaa agitaatiota", joka vahingoittaa Suomen suhteita suuriruhtinaaseen.


title: Constantin Linder

text: Seuraavaksi Bobrikov julkaisi kesäkuussa vuonna 1900 kielimanifestin. Sen mukaan Suomen hallintokoneisto ja oikeuslaitos siirtyvät käyttämään pelkkää venääjä.Suomalaiset senaattorit vierailivat Pietarissa esittämässä vastalauseensa hallitukselle, mutta heitä uhkailtiin kostotoimenpiteillä Suomea kohtaan.Useat senaattorit erosivat ja uusia oli vaikea saada. Tämän johdosta Linderistä tehtiin Suomen senaatin talousosaston varapuheenjohtaja syksyllä 1900. Linderiä pidettiin Venäjällä järkevänä miehenä ja hallinnon mieleen oli myös hänen aatelistaustansa. Bobrikov oli tyytyväinen nimitykseen ja myös vanhasuomalaisten johtaja Yrjö Sakari Yrjö-Koskinen löysi pian Linderin kanssa yhteisen sävelen. Linder uskoi, että Suomen venäläistämistä voitaisiin hidastaa ainoastaan myötäilemällä Venäjän politiikkaa ja välttämällä vastarintaa. Saatuaan vuonna 1903 oikeudet maastakarkotuksiin Bobrikov asetti komitean käsittelemään karkotusasioita ja Linder nimitettiin sen jäseneksi.


title: Constantin Linder

text: Senaatin talousosaston johtajaksi tultuaan Linder oli ympäröinyt itsensä miehillä, joilla oli sama näkemys kuin hänellä. Linderin piirien mukaan Suomen kansa ei tuhoutuisi, vaikka Venäjä venäläistäisi Suomen. Prosessi kestäisi vuosilymmeniä, mutta myöntyväisyyspolitiikalla sitä olisi mahdollista hidastaa. Sillä, että kansakuntaa hallittaisiin laittomasti, ei ollut mitään merkitystä. Linderin piireissä merkittävää oli vain vain suhde hallitsijaan. Yleisellä mielipiteellä ja tiedotusvälineillä ei ollut mitään merkitystä niin kauan kuin esivalta seisoi hänen takanaan. Näistä nlähtökohdeista Linder puolusti myös Bobrikovin ja karkotuskomitean, jonka jäsen oli, toimia. Kansaa oli suojeltava "kapinallisilta voimilta" oli hänen näkemyksensä. Yleinen mielipide ei enää karkotusten jälkeen ollut välinpitämätön ja tämän myös Linder tunsi pian henkilökohtaisesti.


title: Constantin Linder

text: Linder nimitettiin myös maamarsalkaksi vuoden 1904 valtiopäiville, mikä ei ilahduttanut perustuslaillisten hallitsemaa aatelissäätyä. Aatelissäädyn 87 edustajaa kirjelmöi kenraalikuvernööri Ivan Obolenskille, että Linder ei nauttinut aateliston luottamusta eikä soveltunut lakiasäätävän kokouksen johtajaksi. Jo pelkästään Linderin uskollisuutta ja kunnioitusta hallitsijalle perinteiseen tapaan korostanut puheensa valtiopäivien avajaisissa nostatti säädyssä vastalauseiden myrskyn, sillä edustajien mielestä avajaispuheessa olisi pitänyt nostaa esiin huoli Suomen tilanteesta. Linderin nyt entinen ystävä Mechelin ja hänen vävynsä J. A. Törngren esittivät vastalauseen myös siitä, että aatelissäädyn edustajat eivät olleet saaneet tutustua puheeseen etukäteen. Keskellä vastalausemyrskyä Linder jätti myöntämättä pyydetyt puheenvuorot ja poistui paikalta nopeasti. Asiaa pidettiin ennenäkemättömänä skandaalina. Linder ei osallistunut valtiopäivien avajaisjumalanpalvelukseen vaan ainoastaan varsinaiseen avajaisseremoniaan, jossa luki puheensa. Sen jälkeen hän ei enää osallistunut lainkaan valtiopäiville vaan jätti sairauteen vedoten tehtävänsä varamaamarsalkka Ossian Wuorenheimolle. Aatelissääty ei koskaan tilannut Linderistä muotokuvaa, vaikka yleensä maamarsalkoille oli suotu tämä kunnianosoitus.


title: Constantin Linder

text: Vuonna 1905 Helsinki ja Suomi eivät olleet enää Linderille turvallisia. Häntä uhattiin henkilökohtaisesti ja vihakirjeitä tuli jopa amerikansuomalaiselta siirtolaiselta Oregonista. Suomen aktiivinen vastustuspuolue oli liittänyt hänet eliminoitavien henkilöiden listalle ja aktivisti August Rissanen suunnitteli häntä vastaan pommiattentaattia Pietarissa.


title: Constantin Linder

text: Linder nimitettiin Suomen ministerivaltiosihteeriksi Pietariin 18. tammikuuta 1905, mutta jo saman vuoden syksyllä suurlakon jälkeen Suomessa alettiin vaatia hänen eroaan. Suomen olojen rauhoittamiseksi tsaari Nikolai II myönsi hänelle eron 28. marraskuuta ja nimitti hänet samalla Venäjän valtakunnanneuvoston jäseneksi. Tässä tehtävässä Linder toimi kuolemaansa asti. On epäselvää, mikä hänen asemansa Venäjän valtakunnanneuvostossa oli ja pystyikö hän vaikuttamaan siellä mihinkään mikä koski Suomea. Vuonna 1907 hänelle myönnettiin vielä ylihovijahtimestarin arvo. Jäsenyys valtakunnan neuvostossa ja uusi arvonimi olivat seurasta siitä, että Venäjän hallitus luotti kovin harvoihin suomalaisiin ja vielä harvempi suostui työskentelemään Venäjän hallituksessa. Samana vuonna hän myi Kytäjän kartanon pojalleen, kamariherra Hjalmar Linderille viiden miljoonan markan hinnalla.


title: Constantin Linder

text: Elämänsä viimeisinä vuosinaan Linder piti itseään edelleen suomalaisena isänmaanystävänä. Talousasioissa hän piti itseään jopa liberaalina. Vaikka monissa piireissä häntä pidettiin täysin mahdottomana ja ei-toivottuna henkilönä, hän ei elänyt suinkaan eristäytyneenä. Hän seurusteli edelleen vanhasuomalaisten piirien kanssa ja huhuttiin, että hän aikoo suhteillaan estää Leo Mechelinin valmistelemaa eduskuntauudistusta. Huhut kumottiin eikä niille ole myöhemminkään löytynyt mitään näyttöä. Sanottiin, että Linder eli "totilehdossa" ja tähän "totilehtoon" kuului ylhäisiä piirejä kuten kenraalikuvernööri Obolenski puolisoinoineen, muistelmiaan Kytäjälle kirjoittamaan vetäytynyt Anders Gustaf Ramsay, ranskalaisia diplomaatteja ja Casimir Ehnrooth.


title: Constantin Linder

text: Constantin Linder kuoli kartanossaan vuonna 1908 lyhyen sairastelun jälkeen. Kuolinsyy oli aivoverenvuoto. Kuolinuutinen levisi nopeasti ja sanomalehtien muistokirjoitukset eivät olleet tavanomaisen kohteliaita. "Hufvudstadsbladet" oli neutraali, mutta perustuslaillinen "Suomalainen Kansa" totesi, että Linderin poliittista uraa ei voi nekrologissa kiitollisesti käsitellä. "Nya Pressen" kirjoitti pitkänmuistokirjoituksen, jossa kritiikkiä ei säästelty ja sosialistien "Työläinen" meni jopa henkilökohtaisuuksiin. Venäläinen lehdistö piti Linderiä maiden välisten suhteiden normalisoijana ja leski sai Nikolai II:n henkilökohtaisen surunvalittelusähkeen. Kytäjän kartanon torppareiden ja maatyöläisten mielestä Linder oli ollut oikeudenmukainen isäntä joka oli osannut keskustella myös rahvaan kanssa. Epäsuosittuna ja joidenkin piirien jopa vihaamana kuolleen Linderin hautajaisia turvaamaan asetettiin poliisiosasto. Minkäänlaisia mielenosoituksia ei kuitenkaan tapahtunut.


title: Constantin Linder

text: Linderille syntyi yhdeksän lasta. Ensimmäisestä avioliitosta syntyivät Emilie de Pont (1861–1942), kuvernööri Kasten de Pontin puoliso, kamariherra Hjalmar Linder (1862–1921), Marie Törngren (1863–1900), diplomaatti Adolf Törngrenin puoliso, sekä imeväisenä kuollut Voldemar (s. 1865). Toisesta avioliitosta syntyivät eversti Paul Linder (1873–1940), lapsena kuollut Alexis (1875–1883), keisarillinen hovineiti Amélie von Massenbach (1883–1967), seurapiirinainen Catharina ”Kitty” Linder (1887–1969) ja tilanomistaja Constantin Linder nuorempi (1888–1950).


title: Maksim Stepanov

text: Maksim Stepanov (, s. 3. helmikuuta 1980 Pietari) on venäläinen riistamaaliampuja ja maailmanmestari.


title: Maksim Stepanov

text: Stepanov on saavuttanut MM-kilpailuissa yksitoista kultaa, kaksi hopeaa ja kolme pronssia.


title: Papintappaja

text:
Papintappaja ("Callidium violaceum") on sarvijäärien heimoon ("Cerambycidae") kuuluva kovakuoriainen. Se on väriltään kiiltävän tummansininen, 11–13 mm pitkä, litteä ja leveä. Papintappajaa tavataan sekä kuusissa että männyissä. Papintappaja elää luonnossa kuivissa puissa kaarnan alla ja erityisesti rakennuksissa sahatuissa ja huolimattomasti kuorituissa puissa. Papintappajaa voi tavata toukokuun loppupuolelta aina heinäkuun alkupuolelle saakka. Naaraat munivat kuorelliseen tai huolimattomasti kuorittuun puutavaraan.
Papintappajan toukka on tiheä- ja pitkäkarvainen, pienipäinen ja hyvin lyhytjalkainen.


title: Ring Magazinen valitsema vuoden yllätys -nyrkkeilyottelu

text: Ring Magazine on vuonna 1922 perustettu nyrkkeilyyn erikoistunut aikakauslehti. Vuodesta 1980 lähtien se on nimennyt jonkin yllättävästi päättyneen nyrkkeilyottelun vuoden yllätykseksi. Tässä on lista vuoden yllätyksistä.


title: Ring Magazinen valitsema vuoden paluu

text: Ring Magazine on vuonna 1922 perustettu nyrkkeilyyn erikoistunut aikakauslehti. Vuodesta 1980 lähtien se on valinnut jonkun kehään palanneen nyrkkeilijän vuoden palaajaksi. Tässä on lista vuoden palaajista.


title: Dario Gradi

text: Dario Gradi MBE (s. 8. heinäkuuta 1942 Milano) on italialaissyntyinen englantilainen jalkapallovalmentaja.


title: Dario Gradi

text: Gradi on nykyisin Crewe Alexandra FC:n nuorisoakatemian päävalmentaja. Hän oli vuodesta 1983 alkaen Crewen päävalmentajana yhtäjaksoisesti lähes 24 vuoden ja yli 1200 ottelun ajan. Siirtyessään seuran tekniseksi johtajaksi 2007 hän oli pisimpään yhtä seuraa valmentanut manageri Englannissa.


title: Dario Gradi

text: Italiassa syntynyt Dario Gradi muutti Englantiin 4-vuotiaana. Hän pelasi Sutton Unitedissa ja Tooting & Mitchamissa Englannin alasarjoissa, jonka jälkeen hän lähti opiskelemaan liikunnanopettajaksi. Jalkapallovalmennukseen hän ryhtyi vuonna 1971 Chelsean apulaisvalmentajana.


title: Dario Gradi

text: Toimittuaan valmennustehtävissä usean vuoden ajan Gradi valittiin Wimbledonin manageriksi tammikuussa 1977. Hän pysyi Wimbledonissa vuoteen 1981 asti, jolloin hän siirtyi Crystal Palaceen. Kahdeksan kuukauden jälkeen Gradi siirtyi Leyton Orientin nuorten joukkueen valmentajaksi. Gradin huhuttiin siirtyvän Leytonista Barcelonan valmennusryhmään, mutta hänestä tuli 4. sarjatason pohjalla olevan Crewe Alexandran manageri.


title: Dario Gradi

text: Ensitöikseen Gradi kehitti seuralle toimivan nuorisojärjestelmän, jonka avulla hän onnistui kehittämään Creweä. Ennen Gradin aikaa Crewe oli viettänyt koko 1900-luvun The Football Leaguen kahdessa alimmassa divisioonassa ja jäänyt viimeiseksi kuudesti vuoden 1946 jälkeen. Gradi nosti Crewen toiseksi korkeimmalle sarjaportaalle, silloiseen 1. divisioonaan, kauden 1996–1997 päätteeksi. Ensimmäisellä kaudella putoajaksi veikattu Crewe sijoittui sijalle 11. Seuraavilla kausilla Crewe taisteli onnistuneesti putoamista vastaan kunnes se vihdoin putosi keväällä 2002. Gradin lähes 24 vuotta kestänyt managerin ura Crewessä päättyi huhtikuussa 2007, kun hän päätti siirtyi seuran johtokuntaan.


title: Dario Gradi

text: Gradi palasi päävalmentajaksi Guðjón Þórðarsonin saatua potkut 2009. Gradi erosi marraskuussa 2011 ja siirtyi Crewen nuorisoakatemian johtajaksi.


title: Dario Gradi

text: Gradilla on ollut suuri merkitys Crewelle. Hänen luoman nuorisojärjestelmän avulla seura pystyi kehittämään lukuisia huippupelaajia, jotka se myi myöhemmin eteenpäin. Siirroista saaduilla tuloilla on parannettu seuran kotistadionia ja harjoitusolosuhteita, mikä Gradin mielestä on hänen suurin saavutuksensa. Gradin nuorisojärjestelmän kautta on huipulle noussut mm. Danny Murphy, Robbie Savage, Rob Jones, Geoff Thomas, Neil Lennon, Dean Ashton ja David Platt.


title: Dario Gradi

text: Englannin kuningatar on nimittänyt Gradin Brittiläisen imperiumin jäseneksi (MBE). Hänet on myös valittu englantilaisen jalkapalloilun Hall of Fameen vuonna 2004 ja Loughborough'n yliopiston kunniatohtoriksi 2003.


title: Ring Magazinen luettelo 80 parhaasta nyrkkeilijästä viimeisten 80 vuoden aikana

text: Vuonna 2002 Ring Magazine teki julkaisun 80 vuoden ilmestymisen kunniaksi luettelon 80 parhaasta nyrkkeilijästä viimeisen 80 vuoden aikana. Tämä on lista näistä nimetyistä 80 parhaasta nyrkkeilijästä viimeisten 80 vuoden aikana.


title: George DelHoyo

text: George DelHoyo (syntynyt 23. marraskuuta 1953 Canelones, Uruguay) on yhdysvaltalainen näyttelijä ja ääninäyttelijä. Hänet tunnetaan myös nimillä George DeLoy, George Del Hoyo, George Delhoyo ja George Deloy. George DelHoyo tunnetaan usein mainosäänenä ja ääninäyttelijänä.


title: Boksburg

text: Boksburg on kaupunki Etelä-Afrikassa Gautengin provinssissa, Johannesburgin itäpuolella. Vuonna 2001 siellä oli noin 158 650 asukasta.


title: Boksburg

text: Boksburg on vanha kaivoskaupunki ja postivaunuasema. Sieltä löydettiin kultaa vuonna 1887. Kaupunki sai nimensä Etelä-Afrikan senaikaisen ulkoministerin, Edward Bokin mukaan.


title: Bruno Lucander

text: Bruno Otto Lucander (5. huhtikuuta 1882 Helsinki – 10. elokuuta 1929) oli suomalainen toimitusjohtaja, konsuli ja "Aero Oy":n (nykyinen Finnair) perustaja.


title: Bruno Lucander

text: Lucanderin vanhemmat olivat pankinjohtaja Otto Lucander ja Alexandra Weckström. Hän pääsi ylioppilaaksi 1902 ja kävi Lyypekin kauppakorkeakoulua 1902–1904. Lucander oli Pohjoismaiden Osakepankin palveluksessa pankin pääkonttorin virkailijana 1904–1906, Hangon konttorin apulaisjohtajana 1906–1910, Porin konttorin johtajana 1910–1913 sekä pääkonttorissa apulaisosastopäällikkönä ja prokuristina 1913–1916. Hän toimi sen jälkeen Turun Osakepankin Helsingin konttorin arvopaperiosastonjohtajana 1916, toiminimi Lars Krogiuksen prokuristina 1916–1917 ja "Suomen speditiokeskuksen (Suomen Välityskeskus Oy)" toimitusjohtajana 1918–1924. Lucander oli Aero Oy:n toimitusjohtajana 1924–1929.


title: Bruno Lucander

text: Lucander perusti Aero Oy:n 12. syyskuuta 1923 yhdessä Gustaf Snellmanin ja Fritiof Åhmanin kanssa everstiluutnantti Arne Somersalon toimiessa yhtiön teknillisenä neuvonantajana. Uusi yhtiö sai ensimmäisen Junkers F 13 D-335 koneensa 14. maaliskuuta 1924 ja ensimmäinen lento tapahtui 20. maaliskuuta Helsingistä Tallinnaan. Aero Oy toimi Katajanokalta käsin jossa sillä oli pieni vesilentoterminaali. Säännölliset lennot Helsingin ja Tukholman välillä aloitettiin 2. kesäkuuta 1924 ja toukokuussa 1927 aloitettiin liikenne Turku-Tukholma reitillä Turun Ruissalosta käsin. Lucanderin aikana Aero hankki 7 Junkers-konetta. Koneissa käytettiin kesäkaudella kellukkeita ja talvella suksia sillä maakentiltä alettiin liikennöidä vasta vuodesta 1935 jolloin Turun Artukaisten lentoasema avattiin.


title: Sälinkään kartano

text: Sälinkään kartano sijaitsee Mäntsälän Sälinkään kylässä Kilpijärven rannalla. Kartanon historia alkaa vuodesta 1606 kun Ruotsin kuningas Kaarle IX lahjoitti ratsumestari Henrik Wreden leskelle Gertrud von Ungernille tiloja Sälinkään alueelta. Henrik Wrede oli pelastanut Kaarle IX:n hengen 1605 Kirkholman taistelussa jossa hän itse kaatui. Wrede-suku omisti Sälinkään vuoteen 1730 saakka jolloin kartano siirtyi avioliiton kautta de la Gardien suvulle.


title: Sälinkään kartano

text: Vuodesta 1805 kartano kuului Linnaisten kartanon omistaneelle Hans Henrik Stjernvallille joka myi kartanon edelleen 1810 Henrik Johan Sohlbergille. Sohlberg rakennutti luultavasti 1830-luvulla kartanon nykyisen päärakennuksen. Kartano oli sitten eri omistajien hallussa. Emil Penzin omisti sen 1891-1903 ja Feodor Arsenjevits Terichoff 1903-1909. Terichoffin aikana kartanossa oli vuonna 1906 torpparilakko, joka johti useisiin torppareiden häätöihin. Nämä häädöt kumottiin kuitenkin syksyllä 1909 hovioikeuden päätöksellä. Terichoff myi kartanon puutavarayhtiö Aug. Eklöfille.


title: Sälinkään kartano

text: Sälinkään kartanoon kuului yli sata torppaa. Jo 1910-luvulla kymmenen torppaa myytiin itsenäisiksi pientiloiksi ja vuonna 1914 valtio osti 44 tilaa tilattoman väestön lainarahaston varoilla. Nämä tilat luovutettiin aluksi vuokratiloiksi, mutta vuonna 1927 vuokraajat saivat ostaa ne omakseen. Torppien itsenäistymisen jälkeen kartanoon jäi vielä 2032 hehtaaria maata.


title: Sälinkään kartano

text: Vuoden 1940 pika-asutuslain ja vuoden 1945 maanhankintalain seurauksena lähes kaikki kartanon maat luovutettiin siirtoväen ja rintamamiesten asuttamiseen. Kartanon päärakennus puistoineen siirtyi Mäntsälän kunnalle ja sinne sijoitettiin Karjalasta evakkoon joutunut Uudenkirkon lastenkoti, joka muutettiin vuonna 1946 Mäntsälän lastenkodiksi. Lastenkoti toimi kartanon tiloissa vuoteen 1976 saakka. Vuonna 1978 Mäntsälän kunta luovutti kartanon Sälinkään kyläläisten perustaman "Sälinkään kartanoseura ry":n käyttöön 50 vuoden ajaksi yhden markan vuosivuokralla.


title: Sälinkään kartano

text: Kartanossa toimii nykyisin 150-paikkainen kartanoravintola ja siellä järjestetään myös kokouksia ja juhlatilaisuuksia sekä erilaisia tapahtumia kuten jokasyksyiset "Torpparihulinat"-markkinat. Kartanon pihalla sijaitsee 1983 pystytetty torpparimuistomerkki, johon koottu kiviä 124 kartanon entisen kartanon torpan pihamailta.


title: Amïr Haj Massaoud

text: Amïr Haj Massaoud (, s. 8. helmikuuta 1981) on tunisialainen jalkapalloilija, pelipaikaltaan puolustaja. Hän pelaa Tunisian pääsarjassa Club Africainia.


title: Amïr Haj Massaoud

text: Haj Massaoudin ura alkoi Sfaxienissa kaudella 2001–2002, jonka jälkeen hän on pelannut joukkueessa yhdeksän kauden ajan. Puolustajan roolissa pelaava Haj Massaoud on noussut myös muutaman kauden jälkeen CS Sfaxienin kapteeniksi ja auttanut joukkuettaan voittamaan muun muassa Tunisian liigacupin, Tunisian cupin, sekä Tunisian liigamestaruuden kaudella 2004–2005.


title: Amïr Haj Massaoud

text: Haj Massaoud edusti kaudella 2010–2011 Stade Tunisienia, jossa hän pelasi yhdeksän ottelua, tehden niissä kaksi maalia.


title: Amïr Haj Massaoud

text: Syksyllä 2011 Haj Massaoud siirtyi Club Africainiin.


title: Amïr Haj Massaoud

text: Maajoukkueessa Haj Massaoud pelasi ensimmäiset ottelunsa vuonna 2005 ja oli samana vuonna mukana Maanosaliittojen cupissa, Saksassa, jossa hän pelasi yhdessä ottelussa. Yhteensä Haj Massaoud on pelannut seitsemän ottelua.


title: Kumba

text: Kumba on kaupunki Kamerunin lounaisprovinssissa. Vuonna 2001 siellä oli noin 125 600 asukasta.


title: Kumba

text: Kumballa on hyvät liikenneyhteydet rauta- ja maantietä pitkin. Se on kauppapaikka, jossa myydään ja jalostetaan lähiseudun maataloustuotteita: palmuöljyä, kumia, teetä, banaaneita ja kaakaota. Kaakao on merkittävin vientituote.


title: Kumba

text: Kaupunki on perustettu 1857 Kamerunvuoren rinteille lähelle paikkaa, jossa Limbejoki laskee Ambasinlahteen. Siitä on kehittynyt ranta- ja luontolomakohde. Alueella on paljon vesiputouksia sekä kraatterijärvi Barombi Mbo.


title: Johannes van Damme

text: Johannes van Damme (1. kesäkuuta 1935 Middelburg – 23. syyskuuta 1994 Singapore) oli hollantilainen insinööri.


title: Johannes van Damme

text: Van Damme jäi Singaporessa syyskuussa 1991 kiinni lähes 4,5 kilogramman suuruisen heroiinilastin salakuljetuksesta. Vuonna 1975 säädetyn lain mukaan kuolemanrangaistus on Singaporessa pakollinen seuraamus, jos henkilön hallusta tavataan tietty määrä huumausainetta. Heroiinin osalta kuolemantuomioon riittää 14 grammaa.


title: Johannes van Damme

text: Lukuisista vetoomuksista huolimatta van Damme hirtettiin Changin vankilassa syyskuussa 1994. 59-vuotiaana kuollut van Damme on ensimmäinen Singaporessa huumerikoksesta teloitettu länsimaalainen.


title: Substance 1977–1980

text: Substance 1977–1980 (tai lyhyesti Substance) on vuosina 1976–1980 toimineen brittiläisen rock-yhtyeen Joy Divisionin vuonna 1988 julkaistu singlekokoelma. Mitään kokoelman raidoista ei ole julkaistu yhtyeen varsinaisilla studioalbumeilla paitsi ”She’s Lost Control” albumilla "Unknown Pleasures".


title: Substance 1977–1980

text: Kokoelma julkaistiin suurimmiksi osin sen takia koska monet yhtyeen singlejulkaisujen kappaleet eivät päätyneet yhtyeen studioalbumeille, vaikka monet nousivat klassikoiksi ja ”Love Will Tear Us Apart” oli yhtyeen ainut varsinainen hitti.


title: Substance 1977–1980

text: Alkuperäinen vuonna 1988 julkaistu vinyyliversio sisälsi kymmenen kappaletta kun taas pari vuotta myöhemmin julkaistu versio sisälsi vinyyliversion kappalelistan lisäksi kuusi muuta kappaletta.


title: Esa Aho

text: Esa Aho (25. helmikuuta 1911 Rovaniemi – 19. helmikuuta 2000 Turku) oli suomalainen professori ja apteekkari. Hän toimi suomalaisen lääketeollisuuden uranuurtajana 1940-luvulta alkaen.


title: Esa Aho

text: Aho kirjoitti ylioppilaaksi Torniossa vuonna 1930 ja suoritti proviisorin ja filosofian kandidaatin tutkinnot Helsingin yliopistossa vuonna 1944. Filosofian tohtoriksi hän väitteli Turun yliopistossa vuonna 1958.


title: Esa Aho

text: Jatkosodan päätyttyä Esa Aho siirtyi Huhtamäki-yhtymän palvelukseen ja sai tehtäväkseen selvittää lääkkeiden ja lääkkeenomaisten valmisteiden tuotantomahdollisuuksia. Tämän seurauksena Huhtamäki perusti vuonna 1946 lääketehdas Leiraksen, jonka johtajana Aho toimi vuoteen 1962 ja vielä tieteellisenä johtajana vuoteen 1974. Ahon johdolla Leiras toi suomalaiseen lääketeollisuuteen muun muassa infuusioliuokset ja lääkeaineiden synteettisen valmistuksen.


title: Esa Aho

text: Esa Aholle myönnettiin professorin arvo vuonna 1971. Hän toimi Huhtamäki-yhtymän ja Lääketukku Oy:n hallituksissa parikymmentä vuotta sekä Kemian keskusliiton hallituksessa kymmenen vuotta. Hän toimi myös lääkintöhallituksen pysyvänä asiantuntijana. Hänelle myönnettiin Turun Martin apteekin apteekkioikeudet vuonna 1960 ja hän toimi sen apteekkarina vuoteen 1988 saakka. Teatteriharrastuksen ansioistaan hänet nimitettiin Turun Teatterikerhon kunniajäseneksi.


title: Nkongsamba

text: Nkongsamba on kaupunki Kamerunin länsiosassa. Vuonna 2001 siellä oli noin 110 600 asukasta.


title: Nkongsamba

text: Nkongsamba sijaitsee kahden vuoren välisessä laaksossa: vuoret ovat nimeltään Manengouba (2 396 m) ja Nlonako. Kaupunki on kauppapaikka, jossa myydään ja jalostetaan lähiseudun maataloustuottita: palmuöljyä, banaaneita ja kahvia.


title: Nkongsamba

text: Saksalaiset rakensivat Nkongsambasta rautatieyhteyden Doualaan, jonka satamaan kuljetettiin maataloustuotteita etenkin kahvia. Rata valmistui 1911 eikä se ole enää käytössä. Reitillä kulkee nyt uusi rata.


title: Koaservaatti

text: Koaservaatti on proteiinista, nukleiinihaposta tai polysakkaridista veteen syntynyt pisaramainen molekyylikasauma. Koaservaatit syntyvät viileässä vedessä itsestään.


title: Koaservaatti

text:
Proteonoideista koostuvaa pallomaista koaservaattia sanotaan mikropalloksi. Mikropallolla on ympärillään valikoiva kalvo.
Koaserveetteja ja lipideistä koostuvia liposomeja on monesti pidetty elämän synnyn alkuna, mutta varmaa tämä ei ole. Koaseervaatit eivät kasaa pieniä molekyylejä, jotka ovat elämän raaka-aineita.


title: Sébastien Squillaci

text: Sébastien Squillaci (s. 11. elokuuta 1980 Toulon, Ranska) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa SC Bastiaa ja on pelipaikaltaan keskuspuolustaja.


title: Sébastien Squillaci

text: Sébastien Squillaci aloitti uransa paikallisjoukkue Sporting Toulonista, ennen kuin siirtyi Monacoon. Vuonna 2000 Claude Puel, silloinen Monacon valmentaja, päätti lainata Squillacin Ajaccioon. Siellä hän nousi yhdeksi joukkueen luottopelaajista.


title: Sébastien Squillaci

text: Didier Deschampsista tuli vuonna 2001 Monacon uusi päävalmentaja ja Squillaci päätti palata Monacoon vuonna 2002. Ensimmäisenä täytenä kautenaan Monacossa, hän nousi ykköspuolustajaksi ja oli joukkueensa yksi tärkeimmistä pelaajista. AS Monaco oli sillä kaudella toinen pääsarjassa ja voitti Ranskan liigacupin. Euroopassa hän teki läpimurtonsa seuraavalla kaudella, kun Monaco eteni aina Mestarien liigan-loppuotteluun saakka. Squillaci teki ratkaisevan vierasmaalin pudotuspeleissä Real Madridia vastaan, jonka ansiosta Monaco selvisi jatkoon. Monaco kohtasi loppuottelussa Porton, jolle se hävisi 0–3 lukemin.


title: Sébastien Squillaci

text: Deschampsin lähdön jälkeen Monacon menestys laski ja Squillaci päätti vaihtaa seuraa. Hänellä oli useita vaihtojaehtoja, kunnes hän siirtyi neljän vuoden sopimuksella Olympique Lyonnaisiin. Vaihtokaupassa Lyonista Sylvain Monsoreau siirtyi Monacoon.


title: Sébastien Squillaci

text: Hän pelasi Lyonissa ensimmäisen ottelunsa brasilaispuolustaja Crisin rinnalla. Lyon voitti pääsarjamestaruuden ylivoimaisesti, kun sillä oli kauden päätyttyä 17 pisteen ero toiseksi jääneen joukkueen kanssa .


title: Sébastien Squillaci

text: 15. heinäkuuta 2008 Lyon hyväksyi 6 miljoonan euron tarjouksen ja Squillaci siirtyi kolmen vuoden sopimuksella Sevillaan. Hän pelasi joukkueessa kahden kauden ajan, joista jälkimmäisellä joukkue voitti Copa del Reyn. Otteluita tänä aikana kertyi 49 ja niissä syntyi yksi maali.


title: Sébastien Squillaci

text: 22. elokuuta 2010 sevillalaisseura ilmoitti hyväksyneensä Arsenalin tekemän tarjouksen Squillacista. Hän siirtyi seuraan 6,5 miljoonan punnan siirtosummalla Squillacin ura Arsenalissa ei kuitenkaan ottanut tuulta alleen. Debyyttikaudellaan hän pelasi 22 liigaottelussa, mutta ei vakuuttanut otteillaan. Seuran hankittua Per Mertesackerin ja Laurent Koscielnyn, putosi Squillaci pelaavan kokoonpanon ulkopuolelle. Lopulta seura ilmoitti, että Squillacin sopimus puretaan kesällä 2013. Heinäkuussa hän teki 1+1-vuotisen sopimuksen SC Bastian kanssa.


title: Sébastien Squillaci

text: Squillaci teki debyyttinsä Ranskan maajoukkueeseen ystävyysottelussa Bosnia ja Hertsegovinaa vastaan. Hän on edustanut Ranskaa kaksissa arvokilpailuissa, vuosien 2008 EM-kilpailuissa ja 2010 MM-kilpailuissa.


title: Proteiinimaailma

text: Proteiinimaailma (, PIW) on elämän alkuperään liittyvä hypoteesi, jonka mukaan proteiinit syntyivät ennen geenejä. Teoreettiset ja kokeelliset löydöt ovat osoittaneet, että nukleiinihapot ja sokerit olisivat voineet syntetisoitua prebioottisissa olosuhteissa.


title: Proteiinimaailma

text: Ensimmäinen informaatiomolekyyli olisi saattanut olla itseään monistava proteiini. Proteiinimaailmaa tukee ajatus, että monien, joskaan ei kaikkien elämään liittyvien aminohappojen tuotanto on onnistunut laboratoriossa, samoin on tuotettu lyhyitä, mutta järjestymättömiä oligopeptidejä. Proteiinit ovat aminohapoista koostuvia pitkiä peptidiketjuja, jotka monesti toimivat solussa entsyymeinä. Proteiinimaailmaa tukee myös se, että on vaikea selittää DNA:n syntyä suoraan elottomasta luonnosta ilman entsyymejä.


title: Proteiinimaailma

text: Monet tutkijat kuitenkin ajattelevat, että RNA-maailma edelsi proteiineja.


title: PSR B1620-26

text: PSR B1620-26 on kaksoistähtijärjestelmä Skorpionin tähdistössä, jonka tähdistä toinen on pulsari ja toinen valkoinen kääpiö. Se sijaitsee 12 400 valovuoden päässä tähtijoukko Messier 4:ssa, ja siltä on löydetty eksoplaneetta PSR B1620-26 b.


title: Age of Empires (pelisarja)

text: Age of Empires on Ensemble Studiosin kehittämä ja Microsoft Game Studiosin julkaisema historiallinen reaaliaikainen strategiapelisarja. Vuonna 1997 julkaistun ensimmäisen osan, "Age of Empiresin" jälkeen on julkaistu lukuisia jatko- ja lisäosia. Muista osista poiketen sisarsarja "Age of Mythology" perustuu taruihin.


title: Age of Empires (pelisarja)

text: Age of Empires- sarja on myynyt yli 20 miljoonaa kopiota. Sarjan myötä Ensemble Studios on saanut mainetta reaaliaika strategiapelien luojana. Age of Empires- sarjassa on panostettu historialliseen tarkkuuteen sekä vihollisten tekoälyn parantamiseen.


title: Age of Empires (pelisarja)

text: Ensimmäiset Age of Empires- pelit sijoittuvat historiallisten tapahtumien ympärille kattaen ajan kivikauden ja antiikin väliltä Euroopan ja Aasian alueella. The Rise of Rome -lisäosassa keskitytään Rooman keisarikunnan nousuun valtaan. The Age of Kings- osissa seikkaillaan Euroopassa keskiajalla. Age of Empires III:ssa tarkastellaan Eurooppalaisten Amerikan kolonisaatiota. Age of Empires Online- pelissä vain Kreikka ja Egypti ovat pelattavia sivilisaatioita. Sisarsarja Age of Mythology perustuu mytologiseen tarinaan pronssikaudella.


title: Age of Empires (pelisarja)

text: Yksinpelissä pelataan tietokonetta vastaan eri kartoilla. Alussa valitaan oma ja muiden pelaajien sivilisaatio. Verkkopelissä pelataan muita pelaajia vastaan verkossa. Pelissä voi lisäksi pelata kampanjoita tai luoda oman pelikentän. Pelin voi voittaa eri tavoilla riippuen pelimuodosta. Pelin voi voittaa keräämällä kaikki pyhäinjäännökset ("relics"), rakentamalla maailmanihmeen ("Wonder"), tuhoamalla kaikki vastustajat kartalta, saavuttamalla tietyn määrätyn pistemäärän tai jos pelaaja/joukkue saa vastustajia korkeamman pistemäärän peliajan loputtua.


title: Age of Empires (pelisarja)

text: Pelissä on myös muita sivilisaatioita, joiden kanssa voi käydä kauppaa tai liittoutua. Ennen peliä pelaajat voivat valita joukkueet, tai pelin aikana heitä voidaan lahjomalla saada liittymään samaan joukkueeseen. Joukkueet voidaan myös lukita ennen peliä, jolloin vastustajia ei voi lahjoa. Jokaisella sivilisaatiolla on Wonder (maailmanihme, esimerkiksi pyramidi tai katedraali), jonka rakentamalla voittaa pelin. Kun ihme on saatu rakennettua, sen täytyy pysyä tuhoutumattomana määrätty aika ennen pelin voittoa. Vastustajat voivat estää voiton tuhoamalla ihmeen. Pelaaja voi saada toisen samankaltaisen voiton, jos hän saa riittävästi pyhäinjäännöksiä haltuunsa. Tämän tapahduttua alkaa ajan laskenta, jonka loputtua pelaaja voittaa, mutta jos jokin pyhäinjäännös siirtyy toisen sivilisaation haltuun, ajanlasku päättyy. Pelissä voi valita myös pelimuodon, jossa ihmettä ei voi pystyttää eikä pyhäinjäännöksillä voittaa. "" -lisäosassa on myös pelimuoto Wonder Race eli maailmanihmeen rakennuskisa. Voitto tulee sille pelaajalle, joka on rakentanut maailmanihmeen ensin, eikä pelissä taistella.


title: Age of Empires (pelisarja)

text:
Pelissä taistelut käydään sotilailla, joita saa sotilasrakennuksista kuten kasarmista. Jokaisella sotilaalla on tietyn verran energiaa ("hitpoints"), hyökkäystä ("attack"), puolustusta ("defence"), kantamaa ("range", vain ampujayksiköillä) ja nopeutta ("speed"). Kun sotilaalta loppuu energia, hän kuolee. Mitä enemmän energiaa sotilaalla on, sitä kauemmin sotilas pysyy elossa. Yksiköiden nopeuksissa on eroja, esimerkiksi ratsumies on nopeampi kuin jalkamies ja jalkamies nopeampi kuin munkki (joidenkin yksiköiden, kuten jalkaväen yksiköiden, nopeutta voi kehittää korkeammaksi.) Sotilaat voivat myös käydä rannalla olevien laivojen sekä rakennusten kimppuun. Papit voivat parantaa omia yksiköitä ja käännyttää vastustajien yksiköitä tai rakennuksia itselleen. Käännytettäessä papeilta menee lumouspisteitä, jotka palautuvat ajan myötä. Papit koulutetaan temppeleissä/kirkoissa/luostareissa riippuen sivilisaatiosta tai pelistä. Pappeja voi myös kehittää esimerkiksi käännyttämään rakennuksia.
Aikaisemmissa "Age of Empires" -peleissä voi valita peliin lisäyksen ("all tech"), jolloin kaikilla sivilisaatioilla on mahdollisuus saada kaikki kehitykset ja yksiköt (erikoisyksiköitä lukuun ottamatta) ilman rajoituksia.


title: Age of Empires (pelisarja)

text: Pelissä kerätään resursseja: puuta, malmia, kultaa ja ruokaa. Ruokaa saa maatiloilta, marjapensaista ja eläimistä. Kultaa ja malmia saa kaivoksista ja puuta metsästä. Kerätyt resurssit viedään eri keräyskeskuksiin, jotka ottavat vastaan tietynlaisia resursseja, tosin kaupungin keskukset ("town center") ottavat vastaan jokaista resurssia. Torin avulla resursseja voi ostaa ja vaihtaa. Pelissä yksiköille täytyy olla tarpeeksi taloja. Mitä enemmän taloja, sitä useamman yksikön voi luoda. Pelin yksikkörajan voi vaihtaa esimerkiksi 200:n ennen pelin alkamista. Tähän poikkeuksena ovat "The Conquerors" -lisäosan hunnit("huns"), jotka eivät tarvitse taloja. Normaalisti pelin alussa populaatio on 4/5, ("Nomad")) aikakaudella 3/0. Pelin ensimmäinen rakennus on kaupungin keskus (päärakennus). Päärakennus voi valmistaa työläisiä, jotka keräävät resursseja. Päärakennuksessa voi myös kehittää sivilisaationsa seuraavalle aikakaudelle.


title: Age of Empires (pelisarja)

text: "Age of Empires Collector’s Edition" on keräilyversio, johon sisältyvät pelit "Age of Empires", "Age of Empires: The Rise of Rome", "Age of Empires II: The Age of Kings" ja "Age of Empires II: The Conquerors". Mukana on myös pelien viralliset ääniraidat. Ensimmäisen kerran pelipaketti julkaistiin vuonna 2000 ja uudelleenjulkaisu tehtiin vuonna 2006. Pelipaketin pelit kehitti Ensemble Studios ja julkaisi Microsoft sekä Ubisoft Exlusive.


title: Age of Empires (pelisarja)

text: "Age of Mythology" -pelisarja on "Age of Empiresin" kehittäjien tekemä sivusarja, joka edeltäjistään poiketen perustuu muinaisen ajan Kreikan, Norjan ja Egyptin mytologiaan. "Mythology"-sarjassa grafiikka ja pelihahmojen ulkonäkö on kehittynyt paljon.


title: Age of Empires (pelisarja)

text: Jokaisella sivilisaatiolla on oma erikoistapansa kerätä pelin uutta resurssisuosiota, jota saa jumalilta. Kampanjoissa pääsee seuraaman muun muassa Atlantiksen tuhoa ja Troijan sotaa.


title: Age of Empires (pelisarja)

text: "The Titans" -lisäosassa jokainen valtio voi valmistaa titaanin, joita ilman toista titaania on vaikea tuhota. Titaanit ovat pelin voimakkain ja isoin yksikkö.


title: Age of Empires (pelisarja)

text: 21. elokuuta 2017 Microsoft ilmoitti Relic Entertainmentin kehittävän sarjaan jatkoksi "Age of Empires IV" -peliä.


title: Reino Lukander

text: Reino Lukander (17. marraskuuta 1930 Salo – 18. helmikuuta 2000 Turku) oli suomalainen arkkitehti, jonka suunnittelemien rakennusten lukumäärä on huomattava.


title: Reino Lukander

text: Lukander kirjoitti ylioppilaaksi Salon yhteislyseosta vuonna 1951 ja valmistui arkkitehdiksi Teknillisestä korkeakoulusta vuonna 1960. Hän pääsi arkkitehtitoimisto Olli Vahtera Ky:n palvelukseen. Viisi vuotta myöhemmin hän sai arkkitehtikilpailun tuloksena suunniteltavakseen Perniön kansalaiskoulun ja kirjaston sekä pääsi osakkaaksi perustettuun Arkkitehtitoimisto Lukander & Vahteraan.


title: Reino Lukander

text: Lukanderin suunnittelemia kirkollisia rakennuksia ovat muun muassa Loimaan Kaupunginkirkko, Naantalissa Hakapellon siunauskappeli ja Naantalin seurakuntatalon luonnosvaihe. Hänen suunnittelemiaan koulurakennuksia ovat muun muassa Loimaan kauppaoppilaitos, Uudenkaupungin kauppaoppilaitos ja Turun kauppaoppilaitos, Turun Rieskalähteen koulu, Rauman lyseo, Uudenkaupungin Pohitullin koulu, Kaarinan Hovirinnan koulu sekä Turussa Peltolan ammattikoulu. Hän suunnitteli myös useita rivi- ja kerrostaloalueita, esimerkiksi Naantalin Karvetin kerrostaloalueen ja Meri-Naantalin asuintaloalueen.


title: Peter Larsson (hiihtäjä)

text: Peter Larsson (s. 10. marraskuuta 1978 Luleå) on entinen ruotsalainen maastohiihtäjä, joka keskittyi sprinttihiihtoon. Hän edusti seuratasolla Hudiksvalls IF:tä.


title: Peter Larsson (hiihtäjä)

text: Larsson osallistui sprinttiin vuoden 2006 talviolympialaisissa Torinossa, jossa sijoitus oli kolmastoista. Val di Fiemmen MM-kilpailuissa 2003 hän sijoittui seitsemänneksitoista sprintissä. Ruotsin mestaruuskilpailuissa hän on saavuttanut yhden hopea- ja pronssimitalin.


title: Peter Larsson (hiihtäjä)

text: Ensimmäiseen maailmancup-kilpailuunsa Larsson osallistui joulukuussa 1999. "Düsseldorfin kuninkaaksikin" kutsuttu Larsson voitti kuusi maailmancupin osakilpailua, joista kaikki Düsseldorfissa. Voitoista neljä oli henkilökohtaisella matkalla ja kaksi parisprintissä. Henkilökohtaisilla matkoilla hän sijoittui neljä kertaa toiseksi ja kerran kolmanneksi sekä parisprintissä kerran toiseksi. Hän sijoittui sprintticupissa neljänneksi kaudella 2005–2006 ja viidenneksi kaudella 2003–2004.


title: Peter Larsson (hiihtäjä)

text: Larsson lopetti uransa vuonna 2009.


title: Matti Geschonneck

text: Matti Geschonneck (s. 8. toukokuuta 1952 Potsdam, Brandenburg, Itä-Saksa) on saksalainen ohjaaja. Hänen tunnetuimpia ohjauksiaan ovat Duell in der Nacht (2007), Silberhochzeit (2006), Die Nachrichten (2005), Mord am Meer (2005), Die Mutter (2002), Jenseits der Liebe (2001),Ganz unten, ganz oben (1999), Der Rosenmörder (1998), Reise in die Nacht (1998), Angst hat eine kalte Hand (1996) ja Stolberg, jota Geschonneck on ohjannut vuodesta 2006. Hän opiskeli Eisensteinin Insitituutissa Moskovassa.


title: Matti Geschonneck

text: Geschonneck elää yhdessä Eva-Marie Hagenin kanssa.


title: Jason Kapono

text: Jason Alan Kapono (s. 4. helmikuuta 1981) on yhdysvaltalainen, uransa lopettanut koripalloilija. Kalifornian yliopistosta Los Angelesista (UCLA) päästyään hän sai NBA-varauksensa Cleveland Cavaliersin valitsemana. Hänen ammattilaisseurojaan ovat lisäksi olleet Charlotte Bobcats, Miami Heat, Toronto Raptors, Philadelphia 76ers ja Los Angeles Lakers. Miamin joukkueessa hän voitti NBA:n mestaruuden vuonna 2006. Kaudella 2012–2013 hän pelasi Kreikassa Panathinaikosin joukkueessa.


title: Jason Kapono

text: Kapono voitti vuosina 2007 ja 2008 n, ja on NBA:n kaikkien aikojen tarkimpia kolmen pisteen heittäjiä yhdessä Steve Kerrin, Hubert Davisin, Stephen Curryn ja Dražen Petrovićin kanssa.


title: Maroua

text: Maroua on kaupunki Kamerunin pohjoisosassa. Vuonna 2004 siellä oli noin 297 600 asukasta. Marouassa tuotetaan puuvillaa. Siellä on lentokenttä ja maatalousalan oppilaitos. Kaupungin pohjoispuolella on Wazan kansallispuisto. Etelässä on sotilastukikohta. Sufilaisuus on alueen valtauskonto.


title: Maroua

text: Maroua sijaitsee Kaliao-joen varressa, mutta joki kuivuu vuosittain kuivan kauden aikana, jolloin lämpötila voi nousta 50 °C lukemiin.


title: Marcus Banks

text: Arthur LeMarcus Banks III (s. 19. marraskuuta 1981) on yhdysvaltalainen koripalloilija, joka pelaa NBA:ssa Toronto Raptorsin joukkueessa. Hänen yliopistoinaan olivat Dixie State College of Utah sekä Nevadan yliopisto Las Vegasissa. Ammattilaisura NBA:issa alkoi vuonna 2003. Varauksen teki Memphis Grizzlies, mutta seuroina ovat varsinaisesti olleet Boston Celtics, Minnesota Timberwolves, Phoenix Suns ja Miami Heat.


title: John Konrads

text: John Konrads (s. 21. toukokuuta 1942 Riika, Latvia) on entinen australialainen uimari ja olympiavoittaja.


title: John Konrads

text: Latviassa syntynyt ja Australiaan lapsena muuttanut John Konrads voitti Rooman 1960 olympialaisten 1 500 metrin vapaauinnissa kultaa ajalla 17.19,6. Hänen nimissään oli tuolloin myös lajin maailmanennätys 17.11,0. Pronssia hän sai 400 metrin vapaauinnissa ja 4 × 200 metrin vapaauintiviestissä.


title: John Konrads

text: John Konradsin sisar Ilsa Konrads on myös uinnin olympiamitalisti.


title: Kauhajoki (joki)

text: Kauhajoki (myös Hyypänjoki) on Kauhajoella ja Kurikassa virtaava 73 kilometriä pitkä joki. Joki on yksi Kyrönjoen kolmesta päähaarasta Seinäjoen ja Jalasjoen ohella. Joki kuuluu Kauhajoen vesistöalueeseen ja Kauhajoen valuma-alueeseen. Kauhajoen alkulähteet sijaitsevat Lauhanvuoren alueella Kauhajoen ja Isojoen rajalla. Ylempänä Kauhajoki tunnetaan nimellä Hyypänjoki. Kauhajoen kaupungin keskustan jälkeen, Aronkylässä Kauhajokeen yhtyvät Kainastonjoki ja Ikkelänjoki. Kauhajoen ja Jalasjoen yhtyessä Kurikassa, alkaa varsinainen Kyrönjoen pääuoma.


title: Kauhajoki (joki)

text: Kyrönjoen pääuoman vedestä poiketen Kauhajoen vesi ei ole yhtä tummaa. Veden happamuus pysyy tavallisesti välillä 5,5–7,5. Joessa on tavattu haukia, ahvenia, pikkunahkiaisia, kivisimppuja, mateita ja purotaimenia. Jokeen on lisäksi istutettu purotaimenia. Kauhajoella harjoitetaan muun muassa perho- ja uistinkalastusta.


title: Kauhajoki (joki)

text: Viime vuosien aikana Kauhajoen keskustassa ja Hyypänjokilaaksossa on havaittu joen kasvavan umpeen, veden virtaaman olevan olematonta ja kortteikot ovat lisääntyneet. Syitä tähän on monia, mutta esimerkiksi patojen vaikutus, kuivat kesät sekä ojitukset ovat oleellisimpia. Myös Hyypässä sijaitsevan Pahalähteen vedenotto on yksi mahdollinen syy. Kesäisin Hyypänjokilaaksossa joessa on alkanut olla vettä vain hyvin vähän vedenoton alettua. Lisäksi virtaamasuuntaa ei aina edes voi havaita. Myös joenuoma on pienentynyt ja haukia on saapunut taimenten asuinsijoille.


title: Peter Keglevic

text: Peter Keglevic (s. 1950 Salzburg, Salzburg, Itävalta) on alun perin itävaltalainen ohjaaja. Hänen tunnetumpia elokuviaan ovat Die Tanz mit dem Teufel (2002) ja Du bist nicht allein – Die Roy Black story. Lisäksi Keglevic on ohjannut tv-sarjaa Stolberg ja kaksi Martin Beck -elokuvaa, "Polismördaren" (1994) ja "Stockholm Marathon" (1994).


title: Gus Williams

text: Gus Williams (s. 10. lokakuuta 1953) on entinen yhdysvaltalainen koripalloilija. Hän pelasi ensin Etelä-Kalifornian yliopiston joukkueessa ja sitten NBA-tasolla vuosina 1975–1987. Ammattilaisseurana oli pisimpään Seattle SuperSonics; lisäksi hän pelasi Golden State Warriorsissa, Washington Bulletsissa ja Atlanta Hawksissa.


title: Gus Williams

text: Williams osallistui kahteen NBA:n tähdistöotteluun. Seattle SuperSonics jäädytti hänen pelipaitansa numeron (#1) vuonna 2004.


title: Ilsa Konrads

text: Ilsa Konrads (s. 29. maaliskuuta 1944 Riika, Latvia) on entinen australialainen uimari ja olympiamitalisti.


title: Ilsa Konrads

text: Latviassa syntynyt ja Australiaan lapsena muuttanut Ilsa Konrads saavutti Rooman 1960 olympialaisten 4 × 100 metrin vapaauintiviestissä hopeaa ajalla 4.11,3. Hän ui Australian joukkueessa viestin toisen osuuden. Rooman kisojen henkilökohtaisilla matkoilla hänen paras saavutuksensa oli neljäs sija 400 metrin vapaauinnissa, jossa hän hävisi sekunnin pronssin vieneelle Catharina Lagerbergille.


title: Ilsa Konrads

text: Ilsa Konradsin veli John Konrads voitti Rooman kisoissa 1 500 metrin vapaauinnin olympiakultaa.


title: Michael Schneider

text: Michael Schneider on saksalainen ohjaaja. Hän on ohjannut sarjoja Stolberg ja SOKO Köln.


title: David Theile

text: David Theile (s. 17. tammikuuta 1938 Maryborough, Queensland, Australia) on entinen australialainen uimari ja olympiavoittaja.


title: David Theile

text: Theile voitti Melbournen 1956 olympialaisten 100 metrin selkäuinnissa kultaa ajalla 1.02,2, joka oli vain 0,1 sekuntia Gilbert Bozonin maailmanennätystä heikompi. Seuraavat vuodet hän keskittyi lääketieteen opintoihinsa mutta voitti Rooman 1960 olympialaisissa toistamiseen olympiakultaa 100 metrin selkäuinnissa, tällä kertaa loppuajalla 1.01,9. Lisäksi hän sai hopeaa 4 × 100 metrin sekauintiviestissä, joka oli ensimmäistä kertaa olympialaisten ohjelmassa.


title: Onni Rantasalo

text:
Oiva Onni Rantasalo (vuoteen 1906 "Björni", 28. huhtikuuta 1883 Eura – 14. lokakuuta 1977 Yläne) oli kansanedustaja, maanviljelysneuvos ja kartanonomistaja.
Onni Rantasalo syntyi Eurassa. Hänen vanhempansa olivat Frans Fredrik Björni ja Henrika Wilhelmina Piipanoja. Perhe muutti Yläneelle Björnin ostettua Yläneenkartanon vuonna 1892. Onnista tuli Yläneenkartanon omistaja 1905, ja hän omisti kartanon kuolemaansa saakka.


title: Onni Rantasalo

text: Onni Rantasalo opiskeli ylioppilaaksi ja kävi maanviljelyskoulua 1902. Hän muutti sukunimensä Björnistä Rantasaloksi vuonna 1906. Rantasalo toimi valtion omistaman Yläneen Uudenkartanon tilanhoitajana vuosina 1910–1914. Hän oli perustamassa Yläneelle Osuuskauppaa ja Osuuskassaa, ja toimi osuuskassan hoitajana 20 vuotta.


title: Onni Rantasalo

text: Onni Rantasalo valittiin itsenäisen Suomen ensimmäiseen eduskuntaan Turun eteläisestä vaalipiiristä 1. marraskuuta 1917 Suomalaisen puolueen (nykyisin Kansallinen Kokoomus) edustajana. Hän osallistui Perustuslakivaliokunnan ja Suuren valiokunnan työskentelyyn. Rantasalon edustajakausi päättyi 31. maaliskuuta 1919.


title: Onni Rantasalo

text: Onni Rantasalo ja lääkäri Aili Matilda Andelin vihittiin avioliittoon 1953. Heille syntyi kaksi lasta.


title: Onni Rantasalo

text: Onni Rantasalo osallistui aktiivisesti yhteiskunnalliseen toimintaan. Hän toimi puheenjohtajana seuraavissa luottamustehtävissä: Yläneen kuntakokous, Yläneen kunnanvaltuusto, Varsinais-Suomen osuuskassojen liiton johtokunta, Varsinais-Suomen maanviljelysseuran johtokunta, Savialueen maamieskoulun johtokunta, Lounais-Suomen osuusteurastamon hallintoneuvosto, Uuden Auran hallintoneuvosto, Varsinais-Suomen tuberkuloosipiirin kuntainliiton liittovaltuusto ja Varsinais-Suomen historiantutkimusyhdistyksen hallitus. Varapuheenjohtajana hän toimi Varsinais-Suomen kansallisliitossa, Pellervo-Seuran valtuuskunnassa ja Hankkijan Turun piirineuvostossa. Näiden lisäksi hän osallistui useiden yhdistysten hallintoelimiin.


title: Onni Rantasalo

text: Onni Rantasalolle myönnettiin kunnallisneuvoksen arvonimi 1933 ja maanviljelysneuvoksen arvonimi 30. joulukuuta 1942.


title: William Mulliken

text: William Danforth ”Bill” Mulliken (27. elokuuta 1939 Urbana, Illinois – 17. heinäkuuta 2014) oli yhdysvaltalainen uimari ja olympiavoittaja.


title: William Mulliken

text: Mulliken voitti Rooman 1960 olympialaisten 200 metrin rintauinnissa kultaa ajalla 2.37,4. Ennen olympialaisia hänen ennätyksensä oli vain 2.40,9 mutta olympialaisissa hän ui välierien nopeimman ajan 2.37,2 ja voitti loppukilpailussa Japanin Yoshihiko Osakin 0,6 sekunnilla.


title: William Mulliken

text: Mulliken voitti urallaan 200 metrin rintauinnissa myös Pan-Amerikan kisojen kultaa Chicagossa 1959.


title: Aleksander Kantonen

text: Aleksander Kantonen (s. 18. tammikuuta 1893 Viipuri) oli suomalainen jääkärivänrikki. Hänen vanhempansa olivat koneenkäyttäjä Aleksanteri Kantonen ja Vappu Nyberg. Hänet vihittiin avioliittoon vuonna 1921 Gunhild Maria Collanderin kanssa.


title: Aleksander Kantonen

text: Kantonen kävi kansakoulun ja Taistelukoulun kanta-aliupseerikurssi vuosina 1931–1932.


title: Aleksander Kantonen

text: Kantonen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 26. syyskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Aleksander Kantonen

text: Kantonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkuealiupseeriksi 2. Jääkärirykmentin 4. jääkäripataljoonan 3. komppaniaan. Hän otti osaa taisteluihin Kalevankankaalla, missä hän haavoittui taistelussa 28. maaliskuuta 1918, haavoittumisensa jälkeen hänet siirrettiin 25. huhtikuuta 1918 alkaen 2. Jääkärirykmentin täydennyspataljoonaan.


title: Aleksander Kantonen

text: Sisällissodan jälkeen Kantonen siirrettiin 25. kesäkuuta 1918 Kaartin jääkäripataljoonaan ja 12. heinäkuuta 1918 alkaen Pioneerikoulutuspataljoonaan, josta hänet siirrettiin 31. lokakuuta 1918 takaisin Kaartin jääkäripataljoonaan ja 17. tammikuuta 1919 Savon jääkärirykmentin 5. komppaniaan. Hänet määrättiin 15. huhtikuuta 1919 alkaen 8:nnen, 5. tammikuuta 1920 alkaen 9:nnen ja 1. lokakuuta 1920 alkaen 7. komppanian vääpeliksi. Hänet siirrettiin komppaniansa mukana myöhemmin Savon prikaatin pataljoonaan, missä hänet sijoitettiin komppanioineen vääpeliksi 1. komppaniaan. Seuraavaksi hänet siirrettiin Vuoksen jääkäripataljoonaan ja lopuksi Jääkäripataljoona numero 4:ään. Hän osallistui komppanian ollessa Porajärven Soutajärvellä 7. maaliskuuta 1920 suoritettuun taisteluun.


title: Aleksander Kantonen

text: Kantonen osallistui talvisotaan komppanianvääpelinä jääkäripataljoona 4:ssä. Jatkosodan puhjettua hän palveli edelleen samassa joukko-osastossa aina vuoteen 1943 saakka, jolloin hänet siirrettiin oman pataljoonansa huoltoupseeriksi. Vielä samana vuonna hänet siirrettiin edelleen pioneeripataljoona 2:een ja edelleen osaston päälliköksi 21. Polttoaineosastoon. Mainitussa tehtävässä hän palveli sodan loppuun saakka, jolloin hänet siirrettiin vartiokomennuskunnan johtajaksi Kevyen prikaatin esikuntaan ja oli tehtävässä vuoteen 1945 saakka. Esikuntatehtävistä hänet siirrettiin komppanianvääpeliksi jääkäripataljoona 4:ään ja edelleen vuonna 1947 vääpeliksi pataljoonan aliupseerikouluun. Kantonen erosi armeijan palveluksesta vuonna 1948.


title: Aleksander Kantonen

text: Kantonen toimi Jääkäripataljoona 4:n kerhon kunniapuheenjohtajana vuodesta 1948 alkaen ja Hämeen Jääkäripataljoonan killan kunniajäsenenä vuodesta 1970 alkaen.


title: Loum

text: Loum on kaupunki Kamerunin länsiosassa Littoralin provinssissa. Vuonna 2001 siellä oli noin 141 400 asukasta. Kaupunki sijaitsee Doualasta Nkongsambaan kulkevan valtatien varressa noin 80 km Doualasta.


title: Michael Troy

text: Michael Troy (s. 3. lokakuuta 1940) on entinen yhdysvaltalainen uimari ja olympiavoittaja.


title: Michael Troy

text: Troy voitti Rooman 1960 olympialaisten 200 metrin perhosuinnissa kultaa maailmanennätysajalla 2.12,8. Hän paransi omissa nimissään ollutta maailmanennätystä 0,4 sekunnilla. Toisen kultamitalinsa hän sai 4 × 200 metrin vapaauintiviestissä, jossa hän ui kolmannen osuuden ja jossa Yhdysvallat teki uuden maailmanennätyksen 8.10,2.


title: Nate McMillan

text: Nathaniel "Nate" McMillan (s. 3. elokuuta 1964 Raleigh, Pohjois-Carolina, Yhdysvallat) on yhdysvaltalainen koripalloilija ja koripallovalmentaja. Hän pelasi North Carolina State Universityn jälkeen ammattilaisena NBA:ssa vuosina 1986–1998. Hänen seuransa oli koko tuon ajan Seattle SuperSonics, joka vuonna 1999 jäädyttikin hänen pelipaitansa numeron (10).


title: Nate McMillan

text: Myöhemmin McMillan on toiminut Seattle SuperSonicsin (2000–2005), Portland Trail Blazersin (2005–2012) ja Indiana Pacersin (vuodesta 2016) päävalmentajana.


title: Kildebert III

text: Kildebert III (noin 678 – 23. huhtikuuta 711) oli frankkien valtakunnan kuningas 695–711 ja kuningas Teoderik III:n poika. Hänen hallintokautensa aikana valtaa käytti kuitenkin käytännössä major domus Pipin Heristalilainen . Kildebert vietti suurimman osan elämästään Oisen kuninkaallisella huvilalla.


title: Kildebert III

text: Kildebertiä seurasi valtaistuimella hänen poikansa Dagobert III. On myös mahdollista, että Klotar IV oli Kildebertin poika.


title: Lynn Burke

text: Lynn Edythe Burke (myöh. McConville, s. 22. maaliskuuta 1943 New York) on entinen yhdysvaltalainen uimari ja olympiavoittaja.